Almudena García-Rubio - TEDx AlmendraMedieval | Vitoria-Gasteiz, Spain\nHistorian lizentziatua da Madrileko Complutense Unibertsitatean eta Arkeologian eta Historiaurrean berezitua dago. Graduosteko ikasketak Antropologia Fisikoan eta Forentsea egin ditu Granadako Unibertsitatean. Gaur egun bere ikasketekin jarraitzen du doktoretza bat egiten Madrileko Unibertsitate Autonomoan. Bere jarduera profesionalak batez ere “Antropologia Fisica” , Francisco etxeberriak zuzendutako taldearekin, Aranzadi Zientzia Elkartearekin izan dira, hauekin, hogeita hamar gorpu ateratzen Espainiako gerra zibileko fosa komunetatik. Laborategiko analisietan ere egiten du lan, aterata gorpuen identifikazioaz. Horren fruitu da bere doktoretzako tesiaren ikerketa erreprezioaz, arkeologia forensea eta La Carcavilla, Palenciaren ikerketa.\nNazioarte mailan, Afrikako eta Latinoamerikako misio forensean lan egiteko aukera eduki du. Bere beste eremua, arkeologia hilobia da, honek hainbat nekopolito hezur gorpuzkiak hondeatzera eta ikastera eramanez, historiaurrekoa, erromatarren garaikoa, islamikoa eta modernoa. Orain dela gutxi, lan arkeologikoa zuzendu du Madrilgo Trinitariasen komentuko kriptan, non Miguel de Cervantes idazlearen gorpuzkiak aurkitu diren, baita XIX. mendeko haurren hilerri bat ere, ikerketa paleontologiko baten helburua izaten ari dena.\nIkerketa guztien emaitzak konferentzietan, hogeita hamar kongresu zientifikoetan eta hainbat argitalpenetan partekatu di partekatu dira.


Espainiako Konstituzio Auzitegiak espetxetik irten ondorengo subsidioari buruz emandako epaia\n2016ko ekainean Espainiako Konstituzio Auzitegiak konstituzioaren aurkakotzat jo zuen euskal preso politiko ohiak diru-laguntzarik gabe uzten zituen 2013ko legea.\nEpaia ezartzearen ondorioz, espetxetik irten eta gero erreklamazioak jarri zituztenek atzeraeraginez kobratu dituzte SEPEk ordura arte ukatutako laguntza guztiak.\nAskotan, 7.500 euro baino gehiago ere kobratu dituzte.\nEspainiako Konstituzio Auzitegiaren epaiaren ondorioz betiere, 2017ko urtarriletik aurrera, espetxean sei hilabete gutxienez eman dutenek 429 euro kobratuko dituzte lehen hamazortzi hilabeteetan.\nHori guztia lortzeko, funtsezkoa izan da LAB sindikatuaren lana. Izan ere, sindikatuko abokatuek preso ohiak defendatu dituzte auzialdietan, Gizarte-gaietako Epaitegietan nahiz Espainiako Konstituzio Epaitegian. Harrerak ezinezkoa izango zukeen lan hori egitea horretarako ez prestakuntza teknikorik, ez azpiegiturarik izaten ez genuelako.


Arabako garbiketako hitzarmenaren defentsan mobilizatu gara | LAB SINDIKATUA\nEkintza Sindikala Arabako garbiketako hitzarmenaren defentsan mobilizatu gara\nElkarretaratzea egin dugu LAB, CCOO, ELA, UGT eta USO sindikatuok, Gasteizko Andra Mari Zuriaren plazan, sektoreko langileentzat lan baldintza duinak aldarrikatzeko.\n2020. urtearen hasieran negoziazioari ekin genion, baina geldiarazi egin behar izan genuen COVID-19ren egoera zela-eta. Negoziazioa berrabiatu ondoren, eta 6 hilabete baino gehiago horretan eman ondoren, blokeo-puntu batean gaude, eta, horren ondorioz, mobilizatu egiten gara, entzun gaitzaten.\nArabako garbiketa-sektorea erabat feminizatutako sektore laburbiltzen bat da: %90 baino gehiago emakumeak dira, 17.541,90 euroko soldata ziztrinarekin, %83a baino gehiagoko partzialtasuna, eta egoera guztiz prekarioak, lanaldi oso bat osatzeko gehienak hiruzpalau enpresa ezberdinetan aritzen dira, horrek suposatzen duen lan kargarekin. Denok dakigunez, pandemiaren ondorioz, garbiketa-sistema funtsezkotzat jo zen, eta lantokietako garbiketa indartu zen (lanaldi- igoerarik ez, ordea). Ordura arte bigarren mailakoa hartutako garbiketa, egoerarekin zerbitzu garrantzitsuenetarikoa izatera pasa zen. (errefortzuak,desinfekzioak…)\nGarbitzaileek lanaldi nekagarriak egin zituzten jendea lantokietara joan zedin. Zentroz aldatu zituzten denetara iritsi ahal izateko. Txandak aldatu zizkieten. Atsedenaldiak aldatu zizkieten. Txandak bikoiztu zituzten lankideek baja hartzen zutenean eta kontratatzeko langilerik ez zegoenean. Norbera babesteko ekipamendurik gabe egiten dute lan, ez zitzaien maskararik ematen, zenbatek entzun behar zuten “urrun samar garbitu eta kito”. Garbitzaileak COVID-19an positibo eman zuten bulego, komun edo aretoetan sartzen ziren, euren babes bakarrarekin alegia euren borondate onarekin.\nEgoera ikaragarria izan zen, horrek dakarren karga fisiko eta emozionalarekin, baina txintik esan gabe, eta muturreko profesionaltasunarekin, egoera aurrera ateratzen lagundu zuten.\nFuntsezkoak, baina ez praktikan\nEnpresek, antzinatasuna murriztu nahi izateaz gain (soldata apur bat igoarazten duen gauza bakarra), eta aldi baterako ezintasunaren osagarriak jaitsi nahi izateaz gain, ez dute dagoen partzialtasuna murrizteko aukera negoziatu nahi (zer erretiro izango dute emakume hauek?), ezta soldatak duindu ere.\n2020an ez dute soldata-igoerarik eskaintzen bizi izan duten urterik gogorrena izan arren. Beraientzat oso txarra izan dela uste dute, galerak izan dituztela, etab. Gogoratu behar da, nahiz eta ABEE gutxi batzuk izan, langileak lanean jarraitu zutela. 2021ean %0,5 eskaintzen dute, hau da, 5,8 €-ko igoera hilean.


European Skills Hub for Aerospace |\nLeonardo proiektu honen bazkideek IMHk aeronautika clusterrarekin lantzen dituen konpetentzien inguruko jardueren berri izan dute.\nEuskadiko HEGAN clusterrari EACP Skill Hub proiektuaren abiatze fasea antolatzea egokitu zaio. Horretarako Aerotrends topaketak antolatu ditu urriaren lehen egunetarako BECen, Gailur Teknologiko eta Industrialaren barnean.\nEkintzen artean, bazkide partaideek IMH Makina Erremintaren Institutuko instalazioak bisitatu dituzte, eta IMHk sektore aeronautikoarekin garatzen ari den gaitasunen inguruko jardueren azalpenak jaso zituzten, ingeniaritza-konpetentzialean aditua den INCRESS-eko Egoitz Badiolaren eskutik.\nNon sartua proiektuak


Auzoetako oinezkoen bideak kenduko ditu Barakaldok - Deia\nJendeak ez ditu erabiltzen\nAuzoetako oinezkoen bideak kenduko ditu Barakaldok\ndeia.eus 19.05.2020 | 11:59\nBARAKALDO. Estatuko gobernuak konfinamenduaren deseskalatzea agindu zuenetik, jendea kalera irtetzen hasi ahal izan da pixkanaka-pixkanaka. Deseskalatze horren lehenengo fasean, ordutegi mugatu batean kirola egitera atera ahal direnez, Barakaldoko Udalak auzoetan oinezkoentzako bideak jartzea erabaki zuen, segurtasun-distantzia mantentzea erraztarazteko. Baina jendeak bide horiek erabiltzen ez dituenez, esperientzia horrekin amaitzea erabaki du.\nHorrekin batera, Eusko Jaurlaritzak konfinamendua arintzeko neurri berria ezarri du, hainbat udalerriren arteko mugikortasuna ahalbidetuz. Horren ondorioz, tokiko gobernuak normaltasuna berreskuratu du auzoetan, eta, hori bai, oinezkoen ordutegia mantendu du bidegorrietan.\nHorrela, Arrontegiko, Erdiguneko, Arteagabeitiako, Lutxanako, Llanoko, Gurutzetako eta Burtzeñako oinezkoentzako guneak berriro irekiko dira gaur arratsaldetik aurrera, ohiko normaltasuna berreskuratuz. Foruen pasealekua oinezkoentzat izango da soilik, herritarrek oso gustuko dute eta.\nOhiturazko hiria da Barakaldo, eta hori igartzen da paseatzera eta kirola egitera irtetea baimendu den unean, herritarrek itsasadarraren pasealekua, Errekatxo eta Gorostitza ingurua, Munoa parkea eta Lorategi botanikoa erabili dituzte eta.\nBarakaldarrek deseskaladan baimendutako aisialdirako dituzten lehentasunak aztertu ondoren, bidegorrietan oinezkoen lehentasuna mantentzea erabaki du Udalak, jendetza handiena dagoen orduetan gizartea urruntzen dela bermatzeko.\nOinezkoek bidegorriak erabiltzeko ordutegiak honako hauek dira:\nAstelehenetik ostiralera: 19:00etatik 23:00etara.\nLarunbat, igande eta jaiegunetan: 06: 00etatik 12: 00etara eta 19: 00etatik 23: 00etara.


SAGARDOTEGIE – Harriketarrak Gazte Asanblada\nharriketarrak gazte asanblada,sagardotegie\nEtxean sagardotegire goazela esaterakoan formal ibilteko da orokorrean jasoten dogun erantzune. Ta arrazoirik etzakie falta. Bertakoen testigantzak hile honitan Hernani ta Astigarraga joko zelai konplexu eta arriskutsuak direla argi izten daurie. Guk aurten, formaltasunaren zale horrik lasaitutearren 6 monitore eroan doguz; edo behintzat izena emoterakoan holan izendatu zaurien eurin burue. Eskerrak anonimatoan mantendu zirela azken unerarte, eurin inguruko anekdotak ezaurielako asko lagunduko giroa lasaituten. Ene bada…\nHala ere, sagardotegi garaien inguruen dauzen aurreiritzi guztien ganetik jende serioa garenez, bidai pedagogiko kultural bat antolatu gindun. Monitoreek sagardotribial bat antolatu zaurien murgilduko ginen munduaz gehiago jakiteko eta bide batez, autobuseko bidai amenizetako. Txupatxusen joan etorriak argi itzi zauen burue ondo entreneta dekogule beraz, paladarra entrenetea baino ez zan falta.\nFrutea ona dala ta han hasi ginen kupel batetik bestera bueltaka. Txuletea hobea dala ta han hasi ginen plater batetik bestera bueltaka. Hori bai, ahiztu barik heldu bezain pronto han ibili ginela sagardotegi guztie berrantolatuten, azkenean mahai baten monitoreak eta ikasle pelotanak jarteko; bestean, gazte eta tikismikisenak. Vaya cuatro bancos para dos mesas…\nJainkoaren bideak ezin asmatuzkoak dire, baita norberarenak Hernanin dauenean. Sidrerus betetako tabernak (ta eskerrak ze hutsik topau gindun baten batzuk lurrean amaitu zaurien) eta ezagunez betetako kaleak tripulazioa osorik mantendutea erronka baten bihurtuten daurie. Bitu ze punturarte, pare bat pirata gipuzkoaldean itzi behar izin ginduzela. Ta egie esan, ondo in zaurien frutea osasunerako ona bada, bueltako biajea tinpanorako sarraski bet izin zalakoa. “Aldapeko sagarraren adarraren puntan, puntaren puntan, txoria zegoen kantari…” bai badakit “txiruliruli txiruriluri” datorrela bea finegie iruditu jata autobus haretan pasau zanerako. “txarrenari onena atara diogu” esaldiegaz hasi zan emanaldie, pero alli no habia donde rascar. Entzuleentzako trauma baten bihurtuten ibili zana ia traumatismo craneal baten amaitu zan kantanteak autobusari burukada bat emoterakoan (sabaia bajuegie zan subidoiantzako), bea ezan suerterik egon ta kantetan segidu zauen. Harritzekoa jenteak loa hartutea holango egoera baten. Hasiera baten euren buruaz beste in zauriela pentsau arren, azkenean nekea baino ez zala izin ikusi gindun. Zorionekoak…\nOharra 1: Aipamen berezie txoferrantzat, jatorra iziteaz gain zoroa be bazalako. Ezta bere bidea oztopatuko dauen baden hiltzaile edo GPSaren konspirazioarik… Aupa zu!!\nOharra 2: Eskerrik asko monitorei gure buruek kultibatzeagatik eta bueltako animatzaileari jaie zornotzara heldu arte luzatuteagatik. Zornotzako gazte egune izinde ezin ginen etxera joan… Gora gaztetasune!!\nOharra 3: Lasai, bai Hernanin zein Zornotzan galdutako bidaiariak bizirik eta osorik bueltau zirenaren konfirmazioa dekogu.\nBesterik barik… Ez izan mingots, egin TXOOOTX!!!\n10/03/2018 16/03/2018 harriketarrak gazte asanblada2018,artola,asanblada,astigarraga,gazte,gaztetxea,harriketarrak,hernani,karabie,lemoa,olea,sagardotegie\n4 thoughts on “SAGARDOTEGIE”\n11:23 am 16/03/2018\ngazte EGUNA goizaldeko 4etan…?? Lotsabakoak…\n12:12 pm 16/03/2018\nAutobusean pasau zanaren bideoren bat hortik gordeta dekozuela entzun dot…. Ikusi guroguz!! 🙊🙊\nsi el tarot puede preveer esto xk nadie hace nada-k dio:\n9:05 am 19/03/2018\nanonimo 2k esan dauen moduen…. por cosas menores se han empezado guerras….\n12:33 pm 16/03/2018\nHobeto bideo horrik pasetan ez badire… Pueden herir sensibilidades\nAurrekoa Previous post: EZ DA KASUALITATEA\nHurrengoa Next post: IKASBIDAIRAKO KONTZERTUE


Alaitz Aramendi preso politiko orozkoarra Espainiaratu dute - Orozko - Aiaraldea.eus\nAlaitz Aramendi preso politiko orozkoarra Espainiaratu dute\nAimar Gutierrez 2021-01-07 15:21\n2017an Espainiara eraman zuten Alaitz Aramendi, Entzutegi Nazionalean epaitua izateko.\nFrantziak ezarritako kondena amaituta, Espainiar Estatura lekualdatu dute orozkoarra, bertako espetxe-zigorra betetzeko. Renneseko espetxetik atera dute gaur goizean eta Alcalá Mecora eramango dute hurrengo orduetan\nAlaitz Aramendik abenduaren 30ean bukatu zuen Frantziar Estatuko espetxe zigorra, 13 urtez preso egon ostean. Gaur jakinarazi dute Aramendiren senideek Renneseko espetxetik atera dutela, estradizio prozesua abiatzeko.\nEguerdian, Donostiako Polizia Nazionalaren komisaldegitik, senideak deitzeko aukera izan du orozkoarrak. Kotxez eraman dute Rennesetik bertara eta Alcalá Meco espetxera mugituko dutela jakinarazi du.\nHurrengo egunetan Espainiar Estatura lekualdatuko dute, eta 2017an Entzutegi Nazionalak ezarritako zigorra bete beharko du. 535 urteko espetxe-zigorra jaso zuten Alaitz Aramendik eta Liher Aretxabaletak, hain zuzen, 2005ean Madrileko San Blas auzoan lehergailu bat jarri izana egotzita. Legediaren azken aldaketak kontuan hartuta, 40 urte eman beharko ditu espainiar kartzeletan preso.\n13 urte espetxean\n2007an atxilotu zuten Aramendi, eta 2013an epaitu zuen Pariseko Auzitegiak. “Erakunde terroristako” kide izatea egotzi zioten.\nRenneseko espetxean igaro du orozkoarrak espetxealdiko azken urtea. Aurretik Roanne, Bapaume edo Fresenesen ere egon da, Orozkotik 800 kilometrotara, bataz beste.


Pixar - Wikipedia, entziklopedia askea.\n1.2Disneyko filiala (2006–gaur egun)\nanimazio estudioa, zinemako produkzio-etxea eta negozioa\n1.233 (2020ko urtarrila)\n37°49′58″N 122°17′02″W / 37.832639°N 122.283789°W / 37.832639; -122.283789\nThe Walt Disney Company eta Steve Jobs\n1986ko otsailaren 3a\nPixar edo Pixar Animation Studios, ordenagailu bidez egindako animazio filmen enpresa amerikarra da. Pixar estudioak Kaliforniako Emeryville hirian kokatuak daude eta The Walt Disney Company enpresaren filiala da. Pixar 1979an hasi zen Graphics Group bezala, Lucasfilm ordenagailu banaketaren parte. 1986an korporazio gisa luzatu zen Apple Inc enpresako sortzaileetako batekin: Steve Jobs. Azken hau akzio-gehiengoduna bihurtu zen. 2006an Disney-k Pixar erosi zuen 7,4 mila milioi dolarren truke, ondorioz Jobs momentu hartako Disney enpresaren akzio-gehienduna bihurtu zen.\nPixar-ek 19 luzemetrai ekoitzi ditu, Toy Story (1995) filmarekin hasi ziren, hau izan zen ordenagailuz animaturiko lehen luzemetraia. Azkena atera duten filma Coco (2017) izan da, film animatu onenaren Oscar saria irabazi duena. Zinema-estudioak hainbat larbumetrai ere ekoitzi ditu. 2017ko uztailetik aurrera, Pixar-eko luzemetraiek 11 mila milioi dolar inguru irabazi dituzte leihatila mundialean, pelikulako batezbesteko 634 milioi dolarrekin. Finding Nemo (2003), bere ondorengo Finding Dory (2016), eta halaber Toy Story 3 (2010) filmarekin batera, historiako 50 pelikula takilleroenen artean aurkitzen dira. Gainera, Pixar-en 14 film historiako diru gehien bildutako 50 film animatuen artean aurkitzen dira.\nZinema-estudioak 19 Oscar sari, 8 Urrezko Globo, eta 11 Grammy sari irabazi ditu, beste hainbat sariren artean. Pixar-en film asko Luzemetrai animatu onenaren Oscar sarietara nominatuak izan dira 2001ean hasiera eman zitzaienetik, 9 garaipenekin. Hauen artean daude Finding Nemo (2003), Toy Story 3 (2010), The Incredibles (2004), Ratatouille (2007), WALL-E (2008), Up (2009), Brave (2012), Inside Out (2015) eta Coco (2017).\nLuxo Jr., zinema-estudioaren 1986ko izen beraren larbumetraiko pertsonaia, Pixar zinema-estudioetako maskota da.\n2009ko irailaren 6an, Pixar-eko exekutiboak, John Lasseter, Brad Bird, Pete Docter, Andrew Stanton eta Lee Unkrich, Urrezko Lehoiaren saria jaso zuten. Veneziako Zinema jaialdian bizitza oso batengatik. Saria Lucasfilm-en sortzaileak aurkeztu zuen, George Lucas.\n1.1 Hasierako garaiak\n1.2 Disneyko filiala (2006–gaur egun)\nHasierako garaiak[aldatu | aldatu iturburu kodea]\nPixarrek 1974. urtean hasi zuen bere ibilbidea, New Yorkeko Instituto Teknologikoko (NYIT) fundatzaile eta animazio estudio bateko jabe zen Alexander Schurek Ordenagailu Grafiko Laborategi (OGL) bat ezarri zuenean. Bertan lanean informatikako zientzialariak jarri zituen berak bezala lehen animaziozko filma egiteko anbizioa zutenak. Lehenak batzen Edwin Catmull eta Malcolm Blanchard izan ziren, hilabete gutxi batzuetara Alvy Ray Smith eta David DiFrancesco batu zitzaizkion. Hainbat teknika aplikatzen aintzindariak ziren arren, arazo ekonomikoak agertu ziren eta bertako langileetatik sei George Lucasekin lan egitera joan ziren bere estudiora (hauen artean Catmull eta Smith).\nEsan bezala, aintzindariak izan ziren animazioaren munduan, batez ere aipagarria da Kanal Alfa deituriko asmakizuna eta fotograma gutxi batzuk irauten zituen film experimental bat egitera ere iritsi ziren, The Works deitua.\nLucasfilmera joan zen taldea RenderMan deituriko sisteman hasi zen lanean, REYES (“renders everything you ever saw”) moduan ezaguna. Horretaz gain, animaziorako hainbat teknologia berri garatu zituzten, “partikula efektua” eta animaziorako tresna batzuk.\n1982an taldea Industrial Light & Magic enpresarekin lankidetzan hasi zen, pelikuletan efektu espezialak zituzten sekuentziak produzitzen. Urteak pasa zituzten ikerketekin aurrera jarraituz eta mugarriak ezarriz; Star Trek II: The Wrath of Khan filmeko genesis efektua edo Young Sherlock Holmes filmean agertzen zen beirateko zalduna, adibidez.\n40 pertsonaz osatutako taldea, konporazio bat bihurtu zen 1986ko Otsailean Catmull eta Smithen eskutik. Beste 38 langilean artean Malcolm Blanchard, David DiFrancesco, Ralph Guggenheim eta Bill Reeves zeuden, taldearen kide izan zirenak NYITeko garaietatik. Tom Duff ere NYITko partaide zena, gerora bere formakuntzaren ondoren Pixarrekin bat egin zuena. 1983 Lucasfilmetik separatzean, non Star Warsen diru sarreren berakaden urta izan zen Returm of the Jedi filma kaleratu ostean, bazekitek bere grafiko talde osoa salduko zuela. Beldurturik lana gal zezaketela, lehen ordenagailuz egindako filmaren sorkuntza gerarazi zuena, konturatu ziren taldea batuta mantentzeko modurik onena enpresa indipendenta bat eratzea zela. Baina Mooren legeak zioen lehen animaziozko filma urtebetera zegoela eta beste produkturen batean zentratu behar zutela ordenagailuak nahiko azkarran izan arte filma egiteko. Orduan hardeare companya bat eratzea erabaki zuten bitartean, non beraien prokduktu nagusia Pixar Image Computer sistema zen. Batez ere agentzia gubernamentalei , zientzialariei eta komunikabidei saldu zieten.\nPixar independiente biurtutakoan (1986) bere zuzendari bezala Catmull izendatu zuten eta Smith berriz zuzendari orde ejekutibo gisa beratu zen. Inbertsore bila zebiltzala Steve Jobsek bere interesa erakutsi zuen empresa erostean, baina bere hasierako prezioa boxuegia iruditu zitzaien. Baina azkenean onartu behar izan zuten ezinezkoa egin ez baizitzaien beste inbertsore bat aurkitzea. Job, Appletik kaleratu berria eta orduan NeXT onrdenagailuen sortzaile eta CEOak, 5 milioi dolar ordaindu zizkion bere diru propiotik Gorge Lucasi, konpañiaren ekipo guztia eta bere zuzendaritza gaitik.\nMomentu honetan Walt Disney Studioak Pixarrel sortutako ordenagailu sistema erosi zuten, bere ordenagailuzko animaziozko produkzio sistema (CAPS) proiekturako, 2D ko animaziozko lana automatikoago bihurtzeko asmoz.\nJobsek enpresaren kapitala handitzeko asmoz planteatu zuen Pixarrek sortutako sistema erabilgarria izatea erabiltzaile nagusientzat eta merkatura kaleratu zuen. Pixarren langile zen Jonh Lasseterrek, denbora askoan lan egin zuenak animazioaren erakustaldietan dirua irabazteko asmorik gabe, Luxo Jr. (1986) dispositiboaren almenak erakusteko, bere asmakizunak erakutsi zituen SIGGRAPH en, ordenagaizulko industria grafikoaren bilgune nagusian.\nJobsen ideia ordea ez zen bete eta Pixarren istema ez zen saldu. Honek enpresa arrisku finantzario larria ezarri zuen. Jobsek ditu gehiago jarri inbertitzen joan zen, langileen enpresaren zatia gutxituz, azkenik 50 milioi dolarren gaitik enpresa osoa bereganatuz.1989an, Lasseter-en animazio-departamentu hazkorra, lau pertsonazosatua (Lasseter, Bill Reeves, Eben Ostby, eta Sam Leffler),kanpoko konpanientzako animaziozko iragarkiak egiteko dibisobatean bihurtu ze.1990eko apirilean, Pixar-ek bere hardware dibisioa saldu zion Vicom Systems-i, patentatuta hardware-teknologia eta irudien softwarea guztia barne. Pixar-en gutxi gorabehera 100 enplegatuko 18 transferitu zituen. Urte horretan bertan, Pixar mugitu zen San Rafael-etik Richmond-etik,kalifornia, Burbank-era Kaliforniara. Pixar Macintosh eta Windows sistemetarako merkatuan bere software-tresnen batzuk kaleratu zituen. RenderMan-a 1990eko hamarkadan 3Dko pakete nagusietako bat izan zen, eta Typestry, RayDream addDepth-arekin lehiatu zen 3Dko testuen renderrean.\nAldi honetan zehar, Pixar-ek jarraitu egin zuen Walt Disney Feature Animation-ekin bere erlazio arrakastatsua,non azkenik Disney bere landiderik garrantzitsuena bihurtu zen. Baina, 1991n hasi zenean, konpainiaren hardware departamentuko 30 enplegatuko kaleratzea egon zire, bere zuzendari zen Chuck Kolstad barne.Soilik 42 langilera murriztu zuen hardware departamentua, bere jatorrizko kopurura. Hala ere, Pixar-ek akordio historikoa egin zuen Disney-ekin 26 milioi dolarren truke, ordenagailuz animatutako hiru film luze egiteko, zeinetako lehenak Toy Story izango zen. Ordurako,software departamentua, RenderMan eta IceMan egiten ari zirenzk eta Lasseter-en animazio departamentuko programatzaileak, komertzialak egiten zituztenak telebistarako (eta Luxo Jr-en 4 film motz Sesame Street-erako urte horretan), Pixar-eko geratzen zen guztia ziren.\nProiektu hauen erabateko sarrerak gorabehera, konpainiakdirua galtzenjarraitu zuen eta Jobsek, direktorioko lehendakari bezala, sarritan hura saltzea pentsatzen zuen. 1994an, Jobs-ek pentsatu zuen Pixar, Hallmark Cards, Microsoft-eko kofundatzaileari eta Paul Allen, CEO-a bezala beste konpainia batzuei eta Oracle-ko kofundatzaileari, Larry Ellison-ego, saltzea. Soilik New Yorkeko kirtikoek, Toy Story arrakasta izango zuela esatean eta Disney banatuko zuela 1995eko Eguberrietan, Pixar-i beste abagune bat ematea erabaki zuen. Baita ere lehen aldiz, konpainiako lidergo papera hartu zuen eta CEO bihurtu zen.Toy Story-ek 373 milioi dolarreko dirusarrera izan zuen mundu osan eta, Pixar-ek, 1995eko azaroaren 29an, bere hasierako eskaintza publikoa ospatu zuenean, urteko OPI handiena bezala gainditu zuen Netscape's. Bere lehen orduerdiko negoziazioetan, Pixar-en akzioak\n$ 22 etik $ 45 igaro ziren, negoziazioa erosketa-eskaera ez kointzidenteengatik atzeratuz. Akzioaki $ 49 igo ziren eguna $ 39 itxi baino lehen.\n1990eko eta 2000eko hamarkadetan zehar, Pixar-ek, gradualki garatu zuen"Pixar Braintrust", konpainiaren garatze prozesu kreativo nagusia, non zuzendari guztiek, idazleek eta gidoi grafikoko artista nagusiek, gainerakoen proiektuei era erregularrean begiratuko dituzten ,”ohar” irekiak (kritika eraikitzailerako industriaren terminoan) elkar ematen dizkioten. Braintrust-ek "zinemagile batek zuzendutako estudioaren" filosofiarekin jarraitu zuen, zeinetan sortzaileei binakako berrikustearen antzeko prozesuaren bidez, beren filmak partekatuz garatzen laguntzen zieten elkarri, Hollywoodeko "Exekutiboek zuzendutako estudiaren" aurrean, zeinetan zuzendariak produktoreen gainetik aurkitzen diren "nahitaezko oharren" biartez eta garapenekoexekutiboak produktoreen gainetik dauden. Catmull-en arabera, sistema honen eboluzionatu zuen Toy Story-eko Lasseter-en, Stanton-en, Docter-en, Unkrich-en eta Joe Ranft-en arteko lan erlazioak. \nToy Story-en arrakastaren emaitza bezala, Pixar-ek estudio berria eraiki zuen Emeryville-ko campusean, PWP Landscape Architecturen agatik diseinatua eta 2000ko azaroan inauguratu zuten.\nDisneyko filiala (2006–gaur egun)[aldatu | aldatu iturburu kodea]\nPixarrek eta Disneyk desadostasunak izan zituzten Toy Story 2ren ekoizpenaren ondoren (1999an). Jatorriz bideorako zuzenean irteteko (eta ondorioz ez da parte Pixar-en hiru irudiko akordioan) bezala diseinatuta, azkenik filma eguneratu zen ekoizpenean zeharreko antzerki bezala. Pixar-ek filma hiru irudiko akordiorako barruan egoteko eskatu zuen, baina Disney-ek uko egin zuen. Nahiz eta errentagarria izan zen bientzat, Pixar beranduago kexatu zen akordio ez zela bidezkoa. Pixar sorrerako eta ekoizpeneko arduratu zen, Disney marketinaz eta banaketaz arduratu zen berriz. Irabaziak eta ekoizpen-kostuak 50-50 banatu ziren, baina Disney-ek istoriaren, pertsonaiaen eta jarraipen eskubide guztiak zeuzkan, eta ehuneko 10-15eko banaketa tarifa bat kobratzen zuen ere. Istoriorik,karaktererik eta jarraipen-eskubiderik ez izatea izan zen beharbada aspekturik astunena Pixar-entzat eta agertokia erlazio gatazkatsurako prestatu zuen.\nBi konpainiak saiatu ziren hamar hilabetetan zehar akordio berri batera heltzen, baina 2004ko urtarrilean erori zen. Akordio berria banaketarako soilik izango litzateke, Pixar-ek ekoizpena kontrolatzeko, istorioaren, jarraipen eskubideak eta pertsonaien eskubideak baitzityen, Disney berriz, edozein jarraipen banatzeko eskubidea. Pixar-ek nahi zuen ere bere filmen irabazien %100 jasotzea eta Disney-k ehuneko 10-15 birateko tarifak soilik jasotzea banaketagatik. Garrantzitsua oraindik, Disney-ekiko edozein banaketa akordiotako parte bezala, Pixar-ek eskatu zuen jada bere akordio zaharraren, sartutako The Incredibles-en (2004ren) eta Cars-en (2006ren) arabera ekoizpenean zeuden filmen kontrola. Disney-ek baldintza onartezin hauek kontuan hartu zituen, baina Pixar-ek ez luke onartuko.\nSteve Jobs-en arteko desadostasunak eta orduan lehendakaria eta Disney-eko CEO-ek, Michael Eisner-eko, negoziazioak zailagoak izatea eragin zuten. Guztiz apurtu ziren 2004a erdialdean, Disney-ekin 7 Circle-ak Animation eratuz eta Pixar aktiboki bilatzen ari zela Disney-ez bestelako bazkideak aitortuz. Iragarpen hau gorabehera, Pixar-ek ez zuen beste banatzailerekiko negoziaziorik hasi,nahiz eta Warner Bros-en bozeramaile batek CNN-ari esan zion: “Negozioak Pixar-ekin izatea izugarri gustatuko litzaiguke. Konpainia handia dira". Gero parentesi luze baten ostean , bi konpainien arteko negoziazioak berriz hasi ziren 2005eko irailean, Eisner de Disney-en abiatzearen ondoren. Prestaketan, Pixar-en eta Disney-en arteko akordioaren ondorio posibleak aurreikusita, Jobs-ek 2004aren amaieran iragarri zuen jada Pixar-ek ez zuela filmik zabalduko Disney-ekin, azaroan, baina udako-hilabete lukratiboetan zehar. Honek Pixar-i baimenduko lioke ere DVDak eguberri-erosketen sasoian zehar kaleratze nagusia izatea. Cars 2006ko ekainaren 9ra arte 2005eko azaroaren 4tik atzeratzearen onura gehigarria izan zen aukera ematea, nola garatuko liratekeen bi konpainien arteko gauzak ikusteko, Pixar-Disney-eko kontratuan hedatzen baitzuen.\nDisney-ek Pixar eskuratzea itxaron bitartean, bi konpainiek banaketa akordio bat sortu zuten aurreikusia zegoen 2007ko Ratatouille filmaren promozioreko, banaketak huts egitearen kasuan, ziurtatzeko filme hau oraindik promozionatuko zela Disney-eko distribuzio kanalen bitartez. Pixarren aurreko kontratua aitzitik, Ratatouille Pixarrena izaten jarraitu behar zuen eta Disney-ek tarifa banaketa bat soilik jasoko zuen. Baina Disney-ek Pixar bereganatu zuenean kontratu hau ezeztatu egin zuen.\n2006an Disney-ek Pixar erostea hitzartu zuen 7,4 mila miloi dolarren truke akzioen akordio batean. Pixarreko akzionisten onarpena ondoren, erosketa 2006ko maiatzaren 5ean osatu zen. Pixarreko akzionistek Disney-ko ohiko akzioen 2,3 jaso zituzten Pixarreko ohiko akzio bakoitzeko.\nAkordioarekin, John Lasseter presidenteorde exekutibo izatetik, Pixar-eko eta Walt Disney Animation Studios-eko sormen zuzendaria izatera igaro zen, zeinek konpainiako parke tematikoak diseinatzen eta sortzen dituen. Catmull-ek Pixar-eko presidente postuan mantendua zen Walt Disney Animation Studios-eko presidentea ere bilakatzen zen heinean. Steve Jobs-ek Pixar-en zuen presidente eta zuzendari lekua abolitua izan zen eta horren ordez Disney-eko zuzendari batzordean lekua hartu zuen.\n2006ko maiatzean akordioa itxi ondoren, Lasseter-ek aitortu zuen, 2005eko irailean Honk Kong Disneylan-eko irikierako desfilea ikusten zegoen bitartean, Iger konturatu zela Disney-ek Pixar erosi beharra zuela. Iger-ek sumatu zuen desfilean Disney-ko pertsonaia guztietatik bat ere ez zela Disney-ek azken hamar urteetan sortu zituen pertsonaiarik, izan ere, berrienak Pixar-ek sortuak bai ziren. Burbank-era itzultzean, Iger-ek finantza-analisi bat eskatu zuen eta honek baieztatu zuen Disney-ek dirua galdu zuela animazioan azken hamarkadan. Ondoren, informazioa zuzendaritza-batzarrean aurkeztu zuen eta batzordeak baimena eman zion Pixar-ekin akordio bat egiteko aukerak bilatzeko. Lasseter eta Catmull arduratsuak izan ziren Pixar-en erosketaren gaia sortu zenean lehenengo aldiz, baina Jobs-ek aukera bat emateko eskatu zien eta aldi berean, Iger-ek konbentzitu zituen bere epifania zintzotasunarekin Disney-ek benetan berriro animazioan enfokatu behar zuela.\nHalaber, Lasseter eta Catmull-en Disney Animation eta Pixar-ko gainbegiratzea, ez zuen esan nahi bi estudioak fusionatzen ari zirenik. Benetan, baldintza batzuk ezarri ziren Pixar entitate ezberdin bat idazten jarrai zezan.\nJim Morris, WALLE-E (2008) filmako ekoizea, Pixar-eko kudeatzaile orokorra bihurtu zen. Toki berri honetan, Morris estudioko instalazio eta produktuen eguneroko funtzionamenduaren kargu egin zen.\nUrte batzuk igarota, Lasseter eta Catmull-ek Pixar Braintrust-eko oinarrizko printzipioak arrakastatsuki eraan zituzten Disney Animation-era, nahiz eta esaten den, Disney Story Trust-eko batzarrak formalagoak direla Pixar Braintrust-ekoak baino. Gero Catmull-ek azaldu zuen fusioaren ondoren, identitate eta kulturak estudioetatik banatuta mantentzeko, bera eta Lasseter-ek lerro gogor bat marraztu zutela,non estudio bakoitza beren proiektuen arduradun zen eta ezin zuen bestearen pertsonala hartu edo besteari eginbeharrak eman. Arau honen arabera, estudio bakoitzak bere proiektuen “propietate lokala” mantentzen du eta harro egon daiteke bere lanaretaz.\nHorrela, adibidez, Pixar-ek arazoak izan zituenean Ratatouille filmarekin eta Disney Animation-ek Bolt (2008) filmarekin, ez zituen inorrek salbatu eta estudio bakoitzak arazoari bere kabuz eman behar izan zion soluzioa.\n2014ko azaroan, Morris Pixar-eko presidente izendatu zuten, Andrew Millstein Disney Animation-eko presidente izendatu zuten heinean. Biak Catmull-i informatzen jarraitzen dute, zeinek Disney Animation eta Pixar-eko presidente titulua izaten jarraitzen duen.\nIstorio idazlea (k)\nToy Story 1995ko azaroaren 22an John Lasseter Lasseter, Pete Docter, Andrew Stanton eta Joe Ranft Joss Whedon, Stanton, Joel Cohen eta Alec Sokolow Ralph Guggenheim eta Bonnie Arnold Randy Newman\nA Bug's Life 1998ko azaroaren 25ean John Lasseter\nZuzendarikide: Andrew Stanton\nLasseter, Stanton eta Joe Ranft Stanton, Donald McEnery eta Bob Shaw Darla K. Anderson eta Kevin Reher Randy Newman\nToy Story 2 1999ko azaroaren 24an John Lasseter\nZuzendarikide: Lee Unkrich eta Ash Brannon\nLasseter, Pete Docter, Ash Brannon eta Andrew Stanton Stanton, Rita Hsiao, Doug Chamberlin eta Chris Webb Helene Plotkin eta Karen Robert Jackson Randy Newman\nMonsters, Inc. 2001ko azaroaren 2an Pete Docter\nZuzendarikide: Lee Unkrich eta David Silverman\nDocter, Jill Culton, Jeff Pidgeon eta Ralph Eggleston Andrew Stanton eta Dan Gerson Darla K. Anderson Randy Newman\nFinding Nemo 2003ko maiatzaren 30ean Andrew Stanton\nZuzendarikide: Lee Unkrich\nAndrew Stanton Stanton, Bob Petersonand David Reynolds Graham Walters Thomas Newman\nThe Incredibles 2004ko azaroaren 5ean Brad Bird Brad Bird Brad Bird John Walker Michael Giacchino\nCars 2006ko ekainaren 9an John Lasseter\nZuzendarikide: Joe Ranft\nLasseter, Ranft eta Jorgen Klubien Dan Fogelman, Lasseter, Ranft, Kiel Murray, Phil Lorin eta Jorgen Klubien Darla K. Anderson Randy Newman\nRatatouille 2007ko ekainaren 29an Brad Bird\nPinkava, Jim Capobianco eta Bird Bird Brad Lewis Michael Giacchino\nWALL-E 2008ko ekainaren 27an Andrew Stanton Stanton eta Pete Docter Stanton eta Jim Reardon Jim Morris\nEkoizlekide: Lindsey Collins\nUp 2009ko maiatzaren 29an Pete Docter\nZuzendarikide: Bob Peterson\nDocter, Peterson eta Tom McCarthy Peterson eta Docter Jonas Rivera Michael Giacchino\nToy Story 3 2010ko ekainaren 18an Lee Unkrich John Lasseter Andrew Stanton eta Unkrich Michael Arndt Darla K. Anderson Randy Newman\nCars 2 2011ko ekainaren 24an John Lasseter\nZuzendarikide: Brad Lewis\nLasseter, Lewis eta Dan Fogelman Ben Queen Denise Ream Michael Giacchino\nBrave 2012ko ekainaren 22an Mark Andrews eta Brenda Chapman\nZuzendarikide: Steve Purcell\nBrenda Chapman Andrews, Purcell, Chapman eta Irene Mecchi Katherine Sarafian Patrick Doyle\nMonsters University 2013ko ekainaren 21ean Dan Scanlon Dan Gerson, Robert L. Baird eta Scanlon Kori Rae Randy Newman\nInside Out 2015ko ekainaren 19an Pete Docter\nZuzendarikide: Ronnie del Carmen\nDocter eta del Carmen Docter, Meg LeFauveand eta Josh Cooley Jonas Rivera Michael Giacchino\nThe Good Dinosaur 2015ko azaroaren 25ean Peter Sohn Sohn, Erik Benson, Meg LeFauve, Kelsey Mann eta Bob Peterson LeFauve Denise Ream Mychael eta Jeff Danna\nFinding Dory 2016ko ekainaren 17an Andrew Stanton\nZuzendarikide: Angus MacLane\nStanton Stanton eta Victoria Strouse Lindsey Collins Thomas Newman\nCars 3 2017ko ekainaren 16an Brian Fee Fee, Ben Queen, Eyal Podell eta Jonathon E. Stewart Kiel Murray, Bob Peterson eta Mike Rich Kevin Reher\nEkoizlekide: Andrea Warren\nCoco 2017ko azaroaren 22an Lee Unkrich\nZuzendarikide: Adrian Molina\nUnkrich, Jason Katz, Matthew Aldrich eta Molina Molina eta Aldrich Darla K. Anderson Michael Giacchino\nIncredibles 2 2018ko ekainaren 15ean Brad Bird Bird Bird John Walker eta Nicole Paradis Grindle Michael Giacchino\nToy Story 4 2019ko ekainaren 21ean Josh Cooley Pete Docter, John Lasseter, Andrew Stanton eta Lee Unkrich Stephany Folsom Jonas Rivera Randy Newman\nOnward 2020ko martxoaren 6an Dan Scanlon Scanlon C. S. Anderson eta Scanlon Kori Rae Mychael & Jeff Danna\nSoul 2020ko abenduaren 25ean Pete Docter Docter Docter, Tina Fey, Mike Jones eta Kemp Powers Dana Murray Jon Batiste, Trent Reznor & Atticus Ross\nLuca 2021eko ekainaren 18an Enrico Casarosa Casarosa, Jesse Andrews eta Simon Stephenson Andrews eta Mike Jones Andrea Warren Dan Romer\nTurning Red 2022ko martxoaren 11an Domee Shi Julia Cho eta Shi Cho, Shi eta Sarah Streicher Lindsey Collins Ludwig Göransson\nLightyear 2022ko ekainaren 17an Angus MacLane Pete Docter Jakiteke Galyn Susman Michael Giacchino\n↑ «PIXAR \_CA\_ - 10-K Annual Report - 12/28/2002» www.getfilings.com (Noiz kontsultatua: 2018-06-20).\n↑ (Ingelesez) «CGI Story: The Development of Computer Generated Imaging» Low End Mac 2014-06-08 (Noiz kontsultatua: 2018-06-20).\n↑ Alvy Pixar History Page. 2005-04-27 (Noiz kontsultatua: 2018-06-20).\n↑ (Ingelesez) News, A. B. C.. (2015-11-22). «How 'Toy Story' Changed Animated Movies Forever» ABC News (Noiz kontsultatua: 2018-06-20).\n↑ «Brief History of the New York Institute of Technology Computer Graphics Lab» www.cs.cmu.edu (Noiz kontsultatua: 2018-06-20).\n↑ (Ingelesez) «The Story Behind Pixar - with Alvy Ray Smith - Mixergy» Mixergy (Noiz kontsultatua: 2018-06-20).\n↑ (Ingelesez) «The Pixar Story: Dick Shoup, Alex Schure, George Lucas, Steve Jobs, and Disney» Low End Mac 2013-08-14 (Noiz kontsultatua: 2018-06-20).\n↑ Smith, Alvy Ray (1995eko abuztuak 15). «Alpha and the History of Digital Compositing» (pdf) (ingelesez). Princeton University—Department of Computer Science.\n1979an sortutako enpresak\nDisneyren produkzio estudioak\nOrriaren azken aldaketa: 9 martxoa 2022, 21:47.


Hodei bolkanikoa: nola eragiten die bidaia bat kontratatu duten bidaiariei? | Consumer\nEgoera horren aurrean, beharrezkoa da hegaldiari buruzko informazioa lortzea, oinarrizko eskubideak baliatzea eta kontratatutako aseguruen baldintzak kontsultatzea.\nIrudia: qwe qwe\nAstea hasteko, Espainiako 20 aireportu itxi, dozenaka hegaldi eten eta ehunka bidaiari lehorreratu ziren, Eyjafjallajökull sumendi islandiarraren errautsek eragindako arazoak direla eta. Duela bi egun eskas arte, La Palma, Fuerteventura, Jerez eta Granadako terminalek ez zuten eragiketarik. Denborak aurrera egin ahala, kezka eta haserrea handitu egiten dira, ez bakarrik konpainia handien eremuan. Beren hegaldiak hartu ezin izan dituzten edo egun horietan hegan egiteko asmoa duten ehunka lagunek galdera hau egin dute: nola jokatu sumendi batek bidaia-planak lehertu dituenean. Egoera horren aurrean, hegaldiari buruzko informazioa eskuratu, oinarrizko eskubideak baliatu eta kontratatutako aseguruen baldintzak kontsultatu behar dituzte.\nIslandian Eyjafjallajökull sumendiaren erupziotik ia hilabete igaro da, baina sortutako errauts-hodeiak arazoak sortzen ditu oraindik. Lehen egunetako aireportuko kaosaren ondoren (Europako iparraldeko aireko espazioa blindatzean eta 5.000 hegaldi baino gehiago bertan behera uztean sortua), segurtasun-neurriek martxan jarraitzen dute, eta Espainian aireportu batzuk itxita zeuden duela bi egun arte. Ikerketa Zientifikoen Kontseilu Goreneko (CSIC) adituek diotenez, ez dago sumendiaren erupzioaren amaiera adierazten duen daturik, eta, beraz, Europako aire-eremuan eragin negatiboak izaten jarraituko dute. Magma-ekarpenaren, intentsitate leherkorraren eta baldintza meteorologikoen araberakoa izango da inpaktua.\nEz dirudi erupzioak atzera egiten duenik; beraz, ondorio negatiboak izango dituzte airean.\nEkonomiari dagokionez, galerak milioi askokoak dira. Aireko Garraioaren Nazioarteko Elkartearen (IATA) kalkuluek berresten dute. Erupzioaren ondorengo lehen astean, Europako airelineek 1.260 milioi euroko defizita izan zuten, eta kopuru hori handitzen joango da normaltasunera itzuli arte. Bien bitartean, bidaiaren bat bertan behera uzten duten bidaiariek honela jokatu behar dute: hegaldiari buruzko informazioa lortu, oinarrizko eskubideak baliatu eta kontratatutako aseguruen baldintzak kontsultatu.\nLehenengo urratsa informazioa lortzea da. Hegaldia bertan behera uzten den eta, hala bada, berrabiarazteko aurreikuspenak zein diren jakitea. Funtsezkoa da erabakiak hartzen hasteko. Nahikoa da txartela erosi den bidaia-agentziara edo, bestela, hegazkin-konpainiara deitzea. AENAk gomendatzen die bidaiariei beren hegaldien egoeraz galdetzea aireportura joan aurretik, eragozpenak eta alferrikako joan-etorriak saihesteko. Erakundeak bi informazio-telefono jartzen ditu bidaiarien eskura: 902 404 704 eta 91 321 10 00.\nBidaiariei beti babesa ematen dieten eta Europako Parlamentuaren 261/2004 Erregelamenduan jasota dauden oinarrizko eskubideak ezagutzea eta baliaraztea da hurrengoa. Alegia:\nHegazkinera sartzea ukatu, atzeratu edo hegaldia bertan behera uzten denean, pertsonak eskubidea du hegazkin-konpainiaren arreta jasotzeko. Konpainiak janaria eta edaria, komunikazio-zerbitzuak (bi telefono-dei, fax-mezuak edo mezu elektronikoak) eta doako ostatua eman behar dizkio, gaua igaro behar badu. Konpainiak aukera ematen du gero bidaiarekin jarraitzeko, beste garraiobide batean egiteko (ahal bada) edo txartelaren zenbatekoa itzultzeko.\nOntziratzea ukatu ondoren, bidaiariak 125 eta 600 euro arteko konpentsazioa jaso dezake, hegaldiaren distantziaren eta atzerapenaren arabera, arrazoizko garraio alternatiboa proposatu ondoren.\nAtzerapena bost ordutik gorakoa bada, bidaiariak bere billetea itzultzeko eska dezake, baldin eta ez bidaiatzea erabakitzen badu.\nHegaldi bat bertan behera uzteak konpentsazio finantzariorako eskubidea ematen du, baldin eta bi aste lehenago hegaldiaren berri eman ez bada, hasieran aurreikusitako ordutegitik gertu garraio alternatiboa proposatzen ez bada edo konpainiak “aparteko gorabeherak” direla frogatzen badu. Azken hori oso garrantzitsua da; izan ere, bistan denez, errauts bolkanikoko hodei bat airelineen kontroletik (eta erantzukizunetik) kanpo dago. Horixe da aire-konpainiek eta touroperadoreek darabilten argudioa, muturreko fenomeno natural batek (tornadoak, urakanak edo lurrikarak) bidaia bat galarazten duenean.\nKonpainiak kostuak bere gain hartzeari uko egiten badio, aparteko gastuen fakturak gorde eta erreklamazio orriak eskatu behar dira.\nBaina, orduan, etsi besterik ezin da egin? Ez. Bidaiaria iragaitzan dagoenean, helmugara iristeko eskubidea du. Kontua ez da beste kontu bat, edo ordezko bidea deseroso eta gogaikarria izatea. Enpresak edo agentziak kostuak bere gain hartzeari uko egiten badio, ezinbestekoa da aparteko gastuen faktura guztiak gordetzea eta erreklamazio-orriak eskatzea.\nOraindik hasi ez den opor-pakete bat kontratatzen denean, bidaia-agentziara joatea komeni da, izan daitezkeen aukeren berri izateko, bai atzerapenekoak, bai helmugaz aldatzekoak edo zenbatekoa itzultzekoak (edo zati bat). Ildo horretatik, funtsezkoa da, halaber, kontratatutako bidaia-aseguruek zer kasu estaltzen dituzten egiaztatzea.\nArrisku berezia eta polemikoa\nSumendi islandiarrak eta hauts-hodeiak eta errauts-lainoak desorekak eragin dituzte Europako aire-nabigazioko errutinetan, eta horrek bidaiarien eta konpainien denbora eta dirua galtzea ekarri du. Airelineen milioi askoko defizita hauen batura da: bertan behera uztea, dirua itzultzea, beste garraiobide batzuk kontratatzea eta hegan egin ezin izan duten bezeroei laguntzeko gastuak.\nHegazkin-enpresak kexu dira. “Bidegabekotzat” jotzen dute fenomeno natural batek eragindako kalteen erantzukizun ekonomikoa bere gain hartu beharra, eta laguntza ekonomikoak eskatzen dituzte azken hilabeteko milioi askoko ordainketak konpontzeko. Horri dagokionez, Giovanni Bisigniani IATeko zuzendari nagusiak azpimarratu du bidaiarien eskubideei buruzko araudiak ez dituela kontuan hartzen horrelako egoerak, eta, hala ere, airelineek kostu guztien ardura hartu behar izan dutela.\nAseguru-etxe askok berariaz baztertzen dituzte horrelako ezbeharrak polizetako klausuletan.\nAseguru-konpainiek ez dute horrelako ezbeharrik aurreikusten. Horietako askok beren polizetako klausuletan berariaz baztertzen dituzte. Hala ere, Aseguruen Konpentsazio Partzuergoaren helburua da horrelako gertakariak konpontzea. Enpresa erakunde publikoa da, eta berme funts gisa funtzionatzen du “aseguratzailearen aseguru faltaren eta kaudimengabeziaren inguruabar jakin batzuk gertatzen direnean”.\nPartzuergoaren xedea da Espainian gertatutako ohiz kanpoko gertakarien ondoriozko galerak ordaintzea. Gertaera atzerrian gertatu bada, Estatuan bizi diren aseguru-hartzaileen kalte pertsonalak konpentsatzea da haren egitekoa. Gertaera horien artean, organismoak naturaren fenomenoak jasotzen ditu eta, hitzez hitz, ordena honetan zehazten ditu: “aparteko uholdeak, lurrikarak, itsasikarak, sumendien erupzioak, zikloi-ekaitz atipikoa eta gorputz sideralen eta aerolitoen erorketak”.\nItxura guztien arabera, Aseguruen Konpentsazio Partzuergoak gastu batzuk bere gain hartu beharko lituzke: konpainiei, aireportuei eta Espainiako bidaiariei dagokien zatia. Hala ere, erakundeak aurreratu duenez, ez ditu bere gain hartuko Eyjafjallajökull sumendiak eragindako galerak, gertaera hori ez baitator bat “arrisku bereziari” buruzko araudiaren definizioarekin. Eztabaida bizia da, eremu grisak daude, eta, oraingoz, itxaron egin behar da.\naseguruak bidaia hegaldi pasajeros-eu sumendi


Edateko urik ezak 5.000 haur hiltzen ditu egunean | Consumer\nEdateko urik ezak 5.000 haur hiltzen ditu egunean\nUnicef-ek dio baliabide horretarako sarbide unibertsala lortzea "posible eta errentagarria" dela\nEdateko urik ez izateak eragindako gaixotasunek urtero eragiten dute bost urtetik beherako bi milioi haur hiltzea, Haurrentzako Nazio Batuen Funtsaren arabera (Unicef). Funts horrek salatzen du baliabide hori ez izateak eta saneamendu-azpiegiturarik ez izateak beherako patologien ondoriozko heriotzen %88 eragiten dutela.\nBost urtetik beherako bi milioi haur hiltzen dira urtero gaixotasun horien ondorioz, hau da, 5.000 kasu egunean, “Unicefen Munduko Haurren Egoera 2008” txostenean jasotzen denaren arabera. Hala ere, ondasun preziatua eskuratzeko aukera unibertsala lortzea “posible eta errentagarria” da, adierazi zuen NBEko agentziak.\nMunduko Osasun Erakundeak (OME) 2004an esan zuen 22.600 milioi dolarrekin (14.500 milioi euro inguru) ur eta saneamendu zerbitzu hobetuetarako sarbide unibertsala lor daitekeela. Gainera, kalkulu horien arabera, edateko ura eskuratzeko proiektu batean inbertitutako dolar bakoitzeko 4,4 dolar aurreztuko lirateke denboran, produktibitatean, gaixotasunen prebentzioan, botiketan, osasun laguntzan eta hiletetan.\n“Elikadura-krisiak, prezioen igoerak, lehorte-baldintzek eta ur-gabeziak milaka haur hiltzen dituzte egunero herrialde batzuetan”, adierazi zuen Unicef-Espainiako Batzordeko presidente Consuelo Crespok. “Saihestu dezakegu eta badakigu”, esan zuen. “Unicef-en programek edateko ura eskuratzeko eta saneatzeko ekintzak lantzen dituzte, baina beharrezkoa da guztion ahaleginak indartzea eta areagotzea”, esan zuen Crespok.\nEskuak behar bezala garbitzea bezain erraza den keinu batek 800.000 haur baino gehiagoren bizia salbatu dezake urtean, eta beherako eritasun kasuen %47 saihestu, Nazio Batuen “Mundu mailako krisi baten konponbiderantz: Saneamenduaren urtea 2008”.\ngaixotasunak haurrak sarbide unicef ura


"Trapu zikinak" antzerkia — La Salle Eibar\n"Trapu zikinak" antzerkia\n"Trapu zikinak" antzerkia Bizitza antzerkia denez, Azitaingo La Sallen azken hilabeteotan gogo handiz prestatu dugun antzezlana ikustera gonbidatzen zaituztegu. “Trapu zikinak” lanak auzoteria berezi baten elkarbizitza erakutsi nahi digu. Ikastetxeko 1. Batxilergoko ikasleak, zenbait ordutarako, antzezle bitxi bihurtuko dira eta han egongo zaretenokin ondo pasa dezagula nahi dugu http://www.lasalleeibar.com/eu/albisteak/trapu-zikinak-antzerkia http://www.lasalleeibar.com/eu/albisteak/trapu-zikinak-antzerkia/@@download/image/P1010155.JPG\nBizitza antzerkia denez, Azitaingo La Sallen azken hilabeteotan gogo handiz prestatu dugun antzezlana ikustera gonbidatzen zaituztegu. “Trapu zikinak” lanak auzoteria berezi baten elkarbizitza erakutsi nahi digu. Ikastetxeko 1. Batxilergoko ikasleak, zenbait ordutarako, antzezle bitxi bihurtuko dira eta han egongo zaretenokin ondo pasa dezagula nahi dugu\nAbagunea aprobetxatu nahi dugu guztiok egindakoa eskertzeko, hots, antzezleek jarri duten kemena eta ikuslegoa bertaratzea nahi dugu aldez aurretik. Azitaingo La Sallek kulturarekin duen konpromisoa geletatik at doa, honekin ere ikasleak formatu egiten baititugu. Konpromiso hau gizarteratu ere egingo dugu, La Sallek duen GKEri, PROYDE-PROEGAri, sarrerekin ateratako zati bat emanez aurtengo bere proiektuan erabili dezaten. Proiektu honek Boliviako haurrei eskolako materiala erostea du helburu.\nBeraz, martxoaren 18an, osteguna, Unibertsitate Laboralean espero zaituztegu. Goizeko 11:30ean Azitaingo ikasleak eta arratsaldeko 19:00ean gurasoak eta ikusleak. Arratsaldeko saioan 18 urtetik gorakoek 5€ ordainduko dute eta adin gutxikoek 3€.\nDVn agertutako berria


Bai Euskarari ziurtagiria ekimenaren bost urteak ospatuko dituzte Saran - GARA\nBai Euskarari ziurtagiria ekimenaren bost urteak ospatuko dituzte Saran\nSara izan zen duela bost urte Bai Euskarari ziurtagiriaren bidez, euskararen erabilera normaltzeko konpromisoa hartu zuen lehenetako herria. Gaur arratsean Lapurdiko herria izango da ekimenaren ibilbidea gogoratu eta berrindartzeko ekitaldiaren lekuko.\nBost urte bete dira Ipar Euskal Herrian Bai Euskarari ziurtagiriaren ekimena abiatu zenetik. Geroztik, 231 elkartek, saltegik, enpresak edota langile autonomok bat egin dute beren eguneroko jardunean euskararen presentzia bermatzeko konpromisoarekin.\nEuskal Herri osoko partaideak Donostian biltzen dituen urteroko ekitaldia berrikitan egin bada ere, bost urte horien ibilbidea nabarmentzeko, halako balantze-ospatze ekitaldia antolatu dute gaurko Saran, 19.30etatik goiti, Lur Berri aretoan.\nHala, proiektuan engaiatutako hainbat eragileren lekukotasunak ezagutzeko parada izango da, antolatzaileek esan dutenez, «urte hauetan izan diren aurrerapausoak ikusteko». Ekitaldian, gainera, ziurtagiriaren irudi berritua eta beste berrikuntzak aurkeztuko dituzte.\n`Bai Euskarari' ekimeneko partaideek, Mattin Partarrieu margolariak eskaini duen marrazkia jasoko dute oroigarri moduan. Beste sari batzuk ere banatuko dituzte bertan.\nEuskal Konfederazioak Euskararen Kontseiluarekin elkarlanean, 2000. urteko urrian hasi zen engaiamendu prozesua herritaratzen. Bi urratsetan garatu zen prozesua. Lehenik esperientzia piloto batzuk egin zituzten eta, hain zuzen ere, Sara izan zen abian jarri zen lehenetako herria. Hainbat eragile eta Herriko Etxea bera buru-belarri murgildu ziren euskararen erabilera sustatzeko proiektuan.\nLehen 47 ziurtagiriak 2002ko abenduan banatu zituzten. Gaur egun, 230 dira, horietatik 44 Azkainen, 30 Ezpeletan, 25 Saran, 71 Senperen, 26 Ziburun eta beste 34 Lapurdiko eta Nafarroa Behereko hainbat herritan. Horietaz gain, Aisialdiko elkarteak eta osasunarekin loturikoak ia 30na eskuratu dituzte.\nOstalaritzan banatu dituzte ziurtagiri gehienak (39). Saltegiak, kulturako eta aisialdiko elkarteak eta osasunarekin loturikoak ia 30na eskuratu dituzte.


Aureli Argemi - Wikipedia, entziklopedia askea.\n(«Aureli Argemí i Roca» orritik birbideratua)\nAureli Argemí i Roca: (Sabadell, 1936) Centre Internacional Escarré per a les Minories Ètniques i les Nacions (CIEMEN) erakundearen sortzaile eta lehendakari emeritua.\n← baliorik ez - Carles Riera →\nSabadell, 1936 (83/84 urte)\nteologoa eta militante politikoa\nSant Jordiren gurutzea (2016)\n1946 eta 1964 artean Montserrateko Abadian bizi izan zen; ikasle bezala, lehenik eta fraile bezala, ondoren. Erromako San Anselmo Unibertsitatean eta Parisko Institutu Katolikoan lizentziatu zen teologian. 1965 eta 1968 bitartea Aureli Maria Escarré i Jané abadearen idazkaria izan zen Montserraten. Berekin batera deserriratu zen, frankismoko agintariak behartutakoan.\nFrankismoaren aurkako hainbat ekimenetan parte hartu zuen eta 1974an CIEMEN sortu zuen. 1985ean utzi zuen fraide-bizitza.\n1988an Europako Estaturik Gabeko Nazioen Konferentzia sustatu zuen.\n1993an Herrien Eskubide Kolektiboen Fundazioa sortu zuen\n1996an Katalanaren Aldeko Elkarteen Koordinadoraren (CAL) sortzaileetako bat izan zen. Urte berean Hizkuntza Eskubideen Deklarazio Unibertsalaren sustatzaile eta idazleetako bat izan zen; ondoren bere Jarraipen Batzordeko kide izan zen.\n2005ean Erabakitzeko Eskubidearen Aldeko Plataformaren sorreran parte hartu zuen eta gaur egun, plataformaren lehendakaria da.\nEuropa de les Nacions aldizkaria eta Nationalia egunkari digitalaren zuzendaria da.\nHizkuntza Katalanaren Gizarte Kontseiluko kide da.\nNationalia egunkari digitala\nHizkuntza Eskubideen Deklarazio Unibertsalaren webgunea\nErabakitzeko Eskubidearen Aldeko Plataformaren webgunea\nMultimedia: Aureli Argemí i Roca\nAzken aldaketa 17 urria 2019(e)an, 15:29(e)tan\nOrriaren azken aldaketa: 17 urria 2019, 15:29.


Noticias - Prensa aretoa - Klinika - Home - Virgen Blanca\nEkainaren 5ean Ingurumenaren Mundu Eguna ospatzen da mundu osoan\nKliniketako pazienteek, horien senideek eta profesionalek ez ezik, paziente pedriatikoek eta Igurco-ko bi egoitzetako adinekoek ere hartu dute parte. Horietako egoitza batek Bilboko hiri-ortu batean parte hartzen du gainera.\nKliniketako pazienteek menu ekologikoa eta ‘zurrut berdeak’ –kiwi- eta sagar-zukuzkoak hosto berdeko barazkizkoak edo kuiatxozkoak– dastatu dituzte.\nGainera, ospitale-esparruaren sarreran gorostiak landatu dira.\nLehen aldiz, argazki-lehiaketa antolatu da IMQ-ko profesionalen artean, gogokoen dituzten eta zaindu beharreko naturako txokoen gainean.\nEkainaren 5ean mundu osoan Ingurumenaren Mundu Eguna ospatzen denez, Zorrotzaurre eta Virgen Blanca IMQ Klinikek eta IMQ Taldeko Igurco Servicios Sociosanitarios erakundeko bi foru-egoitzek, hainbat ekimen antolatu dituzte pazienteak, horien senideak eta profesionalak ingurumena zaintzeak duen garrantziaz jabearazteko. Ekimen horietan kliniketako paziente pediatrikoek eta egoitzetako adinekoek ere hartu dute parte.\nLehen aldiz, Zentroko Pazientearen Kalitate eta Segurtasuneko arduradun lsabel Urrutiak adierazi duenez, “argazki-lehiaketa antolatu dugu profesionalen artean, gogokoen dituzten eta zaindu beharreko naturako txokoen gainean. Jaso ditugun argazkien artean, hondartzak, portuak, itsaslabarrak, landa-inguruneak, basoak, egitura geologikoak, ibilguak, mendiak eta bidezidorrak agertzen dira, besteak beste”.\nLehen lehiaketaren argazki irabazlea Marian Regueirorena izan da: ilunsentia Sopelako (Bizkaia) kostaldean. Hala ere, epaimahaiak aipamen berezia egin dio IMQ Zorrotzaurre Klinikako leiho batean zegoen kaio baten lehen plano bati -atzealdean Bilbo eta San Mames estadioa agertzen dira-.\nUmeak eta adinekoak\nAurten, era berean, beste talde batzuk ingurumenaz jabearazi nahi izan ditu IMQ-k, eta Zorrotzaurreko Pediatria Sailean ‘Koleztatu zure mundua’ izeneko jarduera antolatu da, umeek ingurumenaren gaineko marrazkiak kolorezta ditzaten.\nAdinekoei dagokienez, Igurcok kudeatzen duen José M.ªAzkuna foru-egoitzan (Amorebieta), “lorategietan landatuta dituzten loreen argazkiak aurkeztu dituzte. Lore horiek egoitzan daudenek landatu eta zaintzen dituzte, aisia jarduera gisa”. Halaber, Igurco Bilbozar Zentro Gerontologikoan daudenek collagea aurkeztu dute lehiaketara, hain zuzen ere, Ingurumenaren Mundu Egunarekin loturiko jarduera den San Frantziskoko hiri-ortuko lanaren erakusgarri”.\nMundu ekologiko eta berdeagoa\nIMQ-k, aurreko urteetan izandako arrakastaren ondoren, ‘menu ekologiko’ izenekoaren alde egin du. Izan ere, ospitaleko menuan nekazaritza eta abeltzaintza biologikoaren osagaiak sartu ditu, “paziente bakoitzaren beharren arabera”. Ekoizteko modu horrek baliabide naturalak lehenesten ditu eta ez du produktu kimiko sintetikorik edo pestizidarik erabiltzen, eta pazienteen menuan eskaini da.\nIMQ Zorrotzaurre Klinikako kafetegian ‘pintxo berde’ gozoak dastatu dituzte, menu ekologikoaren filosofiaren arabera, baita ‘zurrut berdeak’ –kiwi- eta sagar-zukuzkoak– hosto berdeko barazkizkoak edo kuiatxozkoak– ere. Zurrut horiek “eguneroko jan-neurrian frutak eta barazkiak hartzea sustatzen dute eta, gainera, horien bidez, hidratazio egokia faboratzen da”.\nZuhaitzak landatzea eta sentsibilizazio-bideoa\nIMQ-k Ingurumenaren Mundu Eguna dela eta abiarazi diren ekimenen artean, sentsibilizazio-bideo bat ere egin da, ingurumenaren zainketaren gainean eta IMQ Zorrotzaurre Klinikaren lorategiz hornitutako inguruan zuhaitzak landatzeko ekimenaren gainean.\nIMQ Kliniken zuzendari ekonomiko Bingen Regúlezek gogorarazi duenez, “IMQ-k ingurumenarekin duen konpromisoa 2011n gauzatu zen, ISO 14001 ziurtagiria lortu zenean, ingurumena kudeatzeko sistema aurreratua ezarri baitzen. Halaber, IMQ-ko klinikek ISO 50001 ziurtagiria dute –nazioarteko araua, energiaren aldetik eraginkorrak diren kudeaketa-sistemak ziurtatzen dituena– eta Bilboko Udalak martxan jarri duen ‘Karbono gutxiko estrategia baterantz Bilbon’ programan parte hartu dute”. Hain zuzen, programa horren helburu nagusia Bizkaiko hiriburuan berotegi-gasen isuriak gutxitzea da.


Datuen gobernantza gardena helburu duen digitalizazio politikak Donostian – Xabiren blog eta lanak\nDatuen gobernantza gardena helburu duen digitalizazio politikak Donostian\nXabi Murua 26 azaroa, 2019 Hiria, Soziala\nEgunero milaka eta milaka datu sortzen dugu herritarrok hirian. Datu bilakatzen dugu ekintza oro: birziklatzea, autobuseko txartela pasatzea, liburu bat hartzea, dBizi erabiltzea, antzerki baterako sarrera erostea, eta abar. Datu horiek guztiak administrazioak metatzen ditu baina ez dute argirik ikusten. Ez dira edonoren eskura jartzen eta honek informazio baliagarri eta publikoa erabiltzea eragozten digu.\nDonostiaren neurriko hiri batek-180.000 biztanle ingurukoa- dozena erdi bat liburu betetzeko adina informazio pilatzen du astero. Datu hauek sakonki aztertuko bagenitu, herritarron portaerak, interesak, beharrak eta nahiak ulertzeko aukera izango genuke, eta zerbitzuak herritarren beharretara errazago moldatuko genituzke, herri-antolaketa eraginkorragoak eraikiz eta politika publikoak finduz. Hala ere, zoritxarrez, guk geuk ekoizten ditugun datu eta informazio horiek ez daude herritarron eskura, eta egongo balira, hiru edo sei hilez behingoak izango lirateke.\nDatuen gardentasunean eta erabileran norabide aldaketaren abiapuntu modura, Donostian sektore ezberdinetan arituak diren herritarrez osaturiko erakunde independiente baten eraketa proposatzen dut. Pilatzen diren datuon gobernantza garbi eta kolektiboa bermatu, herritarron eskubideak babestu eta herritarren burujabetza teknologikoranzko bidea trazatuko lukeena. Hau osatu ostean, Datuen Udal Bulegoa eratu beharko litzateke. Herritarrei alfabetizazio eta heziketa digitala eskaintzeaz gain, datuen interpretazioak ekar ditzaken onura publikoak partekatzeko erreferentziazko informazio gune baten beharra ikusten dut.\nEz naiz hipotesiez ari, Amsterdam edota Bartzelonako hiriak digitalizazio prozesuan sartuak dira jada, eta bada nora begiratu eta non ikasi gurean aplikatzeko asmoa badugu. Donostiak badu ahalmen eta baliabiderik, badu puntako teknologiak garatu eta publikoak behar luketen datuak metatzeko gaitasunik, baina hau lortzeko, egiteko bat dugu lehenago: datuen interpretazioak eta erabilera zintzoak duen potentzialitatea ulertu eta borondate politikoa garatzea, alegia. Hau lortzerakoan, herri burujabeagoa, konszienteagoa eta aktiboagoa bilakatuko gara. Informazioa denon eskura izango dugu eta erabakiak kolektibizatu ahal izango ditugu.\nAurrekoa Mezularitzaren ekonomia ate joka\nHurrengoa Xuxurlatu belarrira


Alejandro Francok irabazi du LI. Urrakiko Igoera - Azpeitia - uztarria.eus\nAlejandro Francok irabazi du LI. Urrakiko Igoera\nMailo Oiarzabal 2022-05-22 16:55\nAurten ere afizionatuen pelotoian izena duen batek irabazi du Urrakin. Alejandro Francok (Gomur) irabazi du Lagun Onak txirrindulari elkarteak antolatzen duen lasterketaren LI. edizioa. Hiru ordu, 24 minutu eta 22 segundo behar izan ditu Valladolideko (Espainia) txirrindulariak lasterketaren 130 kilometroak osatzeko. 20 urte ditu Francok, Urrakin irabazi aurretik aurten bertan Legazpiko (Gipuzkoa) Santikutz eta Durangoko (Bizkaia) klasikoak, eta Bidasoako Itzuliaren etapa bat irabaziak ditu, besteak beste; eta aste honetan bertan jakin da datorren denboraldian profesional mailara jauzia egingo duela, Burgos-BH taldearekin.\nZortzi txirrindulariko multzoa iritsi da lasterketaren buruan Urrakiko gainera, eta azken metro pikoetan Franco izan da bizkorrena. Irabazlearen denbora berean sartu dira igoeraren podiuma osatu duten beste bi txirrindulariak: Xabier Berasategi (Laboral Kutxa) izan da bigarrena, eta Julen Arriola-Bengoa (Caja Rural) hirugarrena.\nGipuzkoako Txapelketak ere jokatu dituzte gaur Urrakin. Berasategi olaberriarra izan da lehen gipuzkoarra eta berak jantzi du 23 urtez azpikoen Gipuzkoako txapela; Elite mailakoa, berriz, Mikel Mujika legazpiarrarentzat izan da. Berasategik, gainera, indartu egin du Euskaldun Torneoaren lidertza; bera zegoen buruan Azpeitiko lasterketaren aurretik, eta Urrakin batutako puntuekin areagotu egin du aldea.\nTaldekako saria Caja Ruralek irabazi du –talde horretako hiru txirrindulari zeuden lasterketa buruko zortzikotearen barruan–, eta mendikoa Francok berak lortu du.


ANTOLOGIA 1868-1916 (JAMES CONNOLLY) | Aurrera langileria\nANTOLOGIA 1868-1916 (JAMES CONNOLLY) Leave a comment\nJames Connolly politikari eta iraultzaile sozialista irlandarra izan zen. 1896an IRSP (Alderdi Errepublikar Sozialista Irlandarra) sortu zuen eta ITGWU sindikatuan lan egin zuen buru-belarri. 1913an ICA sortu zuen (Armada Hiritar Irlandarra), Lenin-ek berak “Europako lehen Armada Gorria” izendatu zuena, grebetan langileria burgesiaren txakurren aurka bere burua defendatzen trebatzeko. 1916an, gaitzesten zuen 1. Mundu Gerrate inperialistaren erdian, Irlandar Errepublikaren aldeko altxamenduko antolatzaile eta buruetako bat izan zen. Honen porrotaren ostean fusilatua izan zen, aulki batean, ezin baitzen zutitu zauriengatik.\nBere lanetan Iraultza Sozialistaren eta Askapen Nazionalaren arteko bildura jorratzen du gehienbat. Bere ekarpen teoriko eta praktikoa Mugimendu Komunista oraindik osatzen ari zen eta sozialdemokraziaren eremu inperialistara igarotzearen garaian, Marx eta Engels-en heriotzatik Lenin eta boltxebikeen iraultza arteko garaian, eman zen, eta hori nabaria da bere pentsamoldearen heltzean.\n“SOZIALISMOA ETA ABERTZALETASUNA\n(…) Ez! Nire aberkideentzat ezarri nahiko nukeen errepublika, bere aipatze soilak uneoro herrialde guztietako zapalduentzat argi izpia izango zena behar luke, uneoro askatasun eta aberastasun hitza mantenduko lukeena bere izenean egindako ahaleginen sari gisa.\n(…) Irlanda askatzeaz ari zaretenean, Irlandako zorua osatzen duten elementu kimikoez ari zarete? Edo irlandar herriaz ari zarete? Azken honi buruz bazabiltzate, zertaz askatu nahi duzue? Ingalaterrako domeinutik?\nKudeaketa politiko sistema guztiak eta gobernu-makineria ez dira azpiko forma ekonomikoen isla besterik ez dira.\n(…) Bihar Ejertzito ingelesa botatzen baduzue eta Dublin-eko Gazteluaren gainean bandera berdea jasotzen baduzue, Errepublika sozialista eraiki ezean zuen ahalegin guztiak alferrik izango dira.\n(…) Abertzaletasuna, sozialismorik gabe, gizartearen berrantolakuntza gabe antzinako Erin-en egitura sozialean pausatzen den jabetza komuna baino gehiago garatutako eta zabalagoa den forma baten oinarrian, koldarkeria nazionala baino ez da.\n(…) Sozialista gisa gizaki batek egin dezakeen guztia egiteko prest nago gure aberriarentzat bidezko duen oinordea lortzeko: independentzia. Baina klase pribilegiatuekin adiskidetzeko helburuaz, justizia sozialeko aldarrikapenak apur bat bada ere apaltzera ohartarazten banauzue, orduan ezezkoa emango dizuet.\nSINN FÉIN ETA SOZIALISMOA\n(…) Mende batean zehar baino gehiago, irlandar herriaren gehiengoak justizia erregutu du eta, bere seme-alaba hoberenen odol beroa eskale-jarreraren aurka matxinatu denean, Irlandak arnegatu ditu eta etsaiari barkatzea eskatu dio. Bere seme eta alaba erreboltariak hil direnean edo ehizatuak, espetxeratuak, urkatuak izan direnean, edo erbesteratu direnean, haiengatik negar egin du, beraiengatik otoi egin du, beraiengatik hasperen egin du, beraiengatik oihukatu du, eta denbora nahikoa igaro denean gainetik kendu dituenetik, oroigarriak eraiki dizkie. Baina, hauek kementsu, gogotsu eta oldarkor agertu diren bezain pronto, Irlandak herrialdeari izen txarra ematen zioten istilu-sortzaile soiltzat hartu ditu. Irlanda ez da egon eta ez dago bakarrik zentzu honetan. Bizitzan gaitzetsiak eta heriotzan jainkotuak izatea askatasunaren txapeldun guztien esperientzia da Lurreko herrialde eta garai guztietan. Jarrera hau, nazio zapaldu batean nola klase zapaldu batean agertzen bada, beren askapenera aurrera egiteko beren lerroetatik kanpo begiratu behar dutela erakusten zaien egoera mental horren ondorio zuzena da. (…)\n(…) Irlandar hizkuntzaren, gaelikoaren, auzian ere, sozialisten gehiengoa behaztopatu egitera emanak direnak, gogo biziz nago ados. Hizkuntza unibertsal baten beharrean -eta zinez, ezinbestekotasunean- sinesten dut, baina ez dut uste hau emango denik, ezta azeleratu ere, arraza eta nazio txikienek berea desagertzea onartzeagatik. Ekintza-norabide hori, edo hobeto esanda, morroi-gelditasun hori, ez du hizkuntza unibertsalaren etorrera azeleratuko, aitzitik, botere handieneko hizkuntzen arteko borrokaren areagotzera eramango luke. Bestalde, hizkuntza ezberdinen hiztun-komunitate txikien kopuru handiago batzuk komunikazio-bide komun gisa hizkuntza komuna adosteko sentiberagoak, inperio handien kopuru murritz bat baino, bakoitza bere botereaz jeloskor eta bere nagusitasunaren bila.\nZenbait sozialista doktrinario entzun dut argudiatzen sozialistek ez luketela nazionalitate zapalduak edo konkistari aurre egiten dioten nazionalitateak begiko izan behar. Nazionalitate horiek zenbat eta azkarrago ezabatuak izan, hobe, argudiatzen dute, errazagoa izango baita botere politikoa eskuratzea inperio handi gutxi batzuetan estatu txikien elemenia batean baino. Hori hizkuntzaren argudioa bezala amaitzen da. Gezurra da bi kasuetan.(…)\nSINN FÉIN, SOZIALISMOA ETA NAZIOA\n(…) Sozialisten beste sekzioa Irlandan, beren banderetan <<Errepublika sozialista irlandarra>> leloa idazten dutenek osatzen du, sozialismoak Irlandan lurraren eta jateko, janzteko, ostatu emateko eta Irlandako biztanleriaren beste bizi-beharrak mantentzeko beharrezko guztia irlandar herriaren jabetza komuna esan nahiko duela erakusten dutenak, eta ondorioz, sozialismoa, bere ezarpenean Irlandan, herri irlandarrean konfiantzarik handiena esanahi eta eskatzen duela, bere sinuaren jokozain gisa, aurrerapenaren eta gizateriaren legeekin bat eginez.\nSozialisten sekzio hau hain irlandarra izan zen zein Dublin-en 1897ko jubileu aurkako prozesio handia antolatu eta buru ipini zen, irlandarrak Koroari leial ziren hiritar gisa aurkezteko prestaketa arretatsu britainiarrak erabat suntsitu zituenak; eta bere kokapena hain izan zen zuzena Pariseko 1900ko Nazioarteko Batzarrean, Irlanda izendatuz Ingalaterrakotik banandutako ordezkaritza eman zitzaiola, eta banandutako nazio gisa tratatu zitzaien.\nEstatuko sozialismo soil baten garapen guzti honekin batera, Irlanda hobekien ezagutzen dutenek badakite industria-errebolta izpiritu indartsu eta gogotsua garatzen ari dela baita ere, klase zapaltzaileen eskubide eta botereei adoretsuki erronka egiten dienak, eta erabat beharrezkoa dela estatismo hori paternalismo despotikoan endekatzea galaraztea. Ez dut uste posible denik Estatuaren botereen hedatze jarraitua galaraztea, nahiz eta desiragarria izan, baina izpiritu erreboltari baten lantzea bilatzen dut Estatuaren eginkizunen hedatze horrek behargin klasearen botereen eskuratzea esanahi izateko, klase zapaltzaileak gure eskubideetan esku-sartzearen ordez. Egun Irlandan existitzen den Izpiritu erronkari eta erreboltari horrengatik, erritmoa beti mantenduz, zinez azkarrago aurrera eginez, esperimentazio legegile joera ematen da arazo sozialekin, sozialista irlandarrek azkenean teorizazio fasea atzean uzten ari garela sentitzea eta gure printzipioak gure klasea ekintzara bultzatzen duen fedea bihurtzen direla ikustea. Bizigarria da Irlandako behargin klasea gatazka uneetan ezagutzea. Klase hori ausart, zutik, erronkari, egunetik egunera bere ugazaba nazionalisten aurka borrokatzen eta, gosea jasaten eta sufritzen ikustea, garaipenerako bere bidea egiten, esplotatzaile irlandarraren aurka borrokatzen duen aldi berean, zorrozki hotz eta aurkako mantentzen da bere agintari britainiarrekiko eta beren aliatu irlandarrekiko. Klase hori ezagutzea, berau maitatzea da. Eta atsekabetzen naute haiek, zeintzuek beren aurreiritzi estu kolonialistak, 300 urteetako finkapenaren ondoren, nazio horrekin bat etortzea baimentzeko sendoegiak izaten jarraitzen duten.\n(…) Bitartean, desberdintasun politikoaren azterlan gisa, alderdi autonomistaren amarruak behatzea komeni da auzi honetan. Hitzarmena, uste dudanez, jada itxia dago, baina Down, Antrim, Derry eta Armagh-ko konderrietan eta Belfast eta Derry auzoetan bozketa egiten denean, Redmon, Devlin jaunek eta konpainiak konderri eta auzo bera horietan ibiliko dira eta hizlaritza askatuko dute baztertzearen aurkako bozka eskatuz, eta honela, beharginak engainatuko dituzte benetako krimena zein den ahaztaraziz, hau da, nazio irlandarraren batasuna hauek gehiengoa diren lau konderri horietan atzerakoi fanatiko eta grinek itsututakoen botoengatik erabakiko den auzia izatea onartzea.\nOraindik ikusteko dago behargin klasearen agitazioak banpiro hauek beren buruei agindu dieten banketetik ez ote dituen uxatu ahal izango: Irlanda zatitu baten gorpuzkia.\nBEHARGIN MUGIMENDUAREN ELKARTASUNA\n(…) Propaganda hau egiteagatik desitxuratze jarraitua eta iraina ere jasan dut. Internazionalista ez izatea leporatu zidaten, Ingalaterraren aurkako gorrotoa predikatzea, prozesuak blokeatzea. Debalde nabarmendu nuen ingelesen ohiko akatsean erortzen zirela, hots, Irlandako arazoak irlandarrak beraiek baino hobeto ulertzen zituztela uste zutela -eta horretan, sozialista britainiarrek ia klase zapaltzaile britainiarrak bezainbesteko indarrak jartzen zuten-, eta, ondorioz, sozialista irlandarrek beren politika propioan lan egin beharko luketela eta beren argitalpen propioak sortu, eta gaizkiulertuak izatea espero beharko genukeela gure aintzatespena gure indar propioz lortu ahal izan arte.\n(…) Behargin klasearen matxinada kontinental handi batek gerra geldituko luke, protesta publiko batek apetatsuki eraila izateaz bizi bat bera ere salbatuko ez lukeen bitartean.\nAbertzaletasunagatik ez dut gerra egiten. Ez dut inoiz egin. Kapitalismoaren abertzaletasunaren aurka egiten dut gerra, klase kapitalistaren interesa beharrizan eta eskubide froga gorena bihurtzen duen abertzaletasuna. Behargin klasearen abertzaletasunarekin nago, ekintza publiko oro jasaten dutenen zioan bere eraginagatik epaitzen duen abertzaletasunarekin. Abertzalea jotzen dut behargin klasearentzat onuragarria den oro, mugimendu edo alderdi hau behargin klaseak, lan egiten duen lurrean, bere patuaren kontrola eskura dezan arrakasta handienarekin lan egiten duen abertzaletasunaren haragiztapen perfektuena baita.\nOndorioz, beste herrialde bateko sozialista nire aberkide gisa hartzen dut eta nire herrialde bereko kapitalista nire berezko etsai gisa. Nazio bakoitzak zibilizazioaren enbor komunera lagundu zuela jotzen dut, eta nazio bakoitzeko klase kapitalista ekarpen hori egin zuen kultura nazionalaren etsai logiko eta natural gisa hartzen dut.\nZenbat eta indartsuago izan nire estimua usadio nazionalarekiko, bere literaturarekiko, hizkuntza eta begikotasunekiko, irmotasun handiagoz sendotzen da nire aurkakotasuna klase kapitalistarekiko, bere arimagabeko botere eta urre gutizian, nazioak almaiz batekin egingo balu bezala birrintzeko prest dagoena.\nPremisa hauetatik abiatuz, beraz, gerra hau mendeetan egindako krimenik handienaren gisan aurkezten zait. Honetan behargin klasea sakrifikatua izateko gertu dago, gobernari eta arma-fabrikatzaile aginte-talde batek bere botere irrika eta bere gutizia lortzeko. Nazioak suntsituak izateaz gertu daude, aurrerapena, gelditua izateaz, eta nazioarteko gorrotoak, gurtu beharreko jainkotasunen mailara igotzeaz.\nNOLA GOBERNATU AMARRUKERIAZ: <<AZKENEAN ONARTZEN DA IRLANADAKO AUTONOMIA>>\n(…) Bitartean, prentsa autonomista ofiziala eta bake-epaile lokal, errepublikar, lur-bereganatzaile, lukurari, patroi eta auzo txiroetako maizter guztiak, Liga irlandarra kontrolatzen dutenak, Ejertzito ingelesaren aldeko errekrutatze-kanpainetan buru-belarri egingo dute lan, milaka gizon eta gazte irlandar beren hilotzekin herrialde arrotz bateko lurra ongarritzera bidaltzen jarraitzeko, beren biziak eta arimak galtzera gizon edo emakume irlandar bat zauritzearen ideia inoiz izan ez zuten gizonak hiltzeko lanean, irlandar adore aparta nazio lagun baten endekatzean xahutzera, abertzaletasun adimentsuagoak bere askapen propiorako erabiliko zuen bitartean.\n(…) Behargin klase irlandarrak ez du uste hori behargin-mugimenduaren printzipioak alde batera uztea dakarrenik gerra eta honek dakarren guztiaren aurkako borroka honetan, eta ez du ikusten ezta ere nazioarteko elkartasunaren ahultzea bere herrialde bere herrialdean baino ez borrokatzearen erabakian eta bere seme-alabek oinordetu dezatela ziurtatzeko. Aitzitik, behargin-mugimenduaren printzipioek abertzaletasunaren forma jasoena ordezkatzen dutenaren froga eskaintzeaz pozten dira, benetako abertzaletasunak behargin-mugimenduaren eta sozialismoaren printzipioak adieraziko dituela.\nARMADA HIRITAR IRLANDARRA\n(…) Armada Hiritar Irlandarra (ICA bere siglez ingelesez) Boyne-tik hegoaldera publikoki antolatutako lehen hiritar indar armatua izan zen. Estatutuek bere kideak errepublika irlandarraren ezarpenaren eta behargin klasearen askapenaren alde lan egitera behartzen dituzte. Oroz gain eraikuntza nazionaleko eginkizuna izan da, eta bere klase-izaera inoiz ukatu ez zuen arren, beti egon da indar nazionalisten eskura helburu komunen lorpenerako.\n(…) Behargin klase irlandarraren erakunde armatua gertakari berria da Irlandan. Orain arte, Irlandako beharginak bere patroiek zuzentzen zituzten ejertzitoetan borrokatu dute soldadu soil gisa, inoiz ez bere klase bereko ofizialdun ejertzito baten kide gisa, bere klase bereko gizonek trebatuta eta goiargituak. Orain, armak eskuetan, beren sinu propioaren agintea hartzea dute xede, beren etorkizun propioa lantzea.\nAntología (1896-1916), Txalaparta (euskaratua) – James Connolly\nGerrilla iraultzailea (James Connolly) – Aurrera Langileria\nPosted abendua 7, 2014 by aurreralangileria in borroka moldeak, inperialismo, marxismo-leninismo\nTagged with connolly, ICA, irlanda, IRSP, james\n« EKIALDEKO HERRI-DEMOKRAZIAK (HILARY MINC)\nMARXISMOAREN KARIKATURA ETA “EKONOMISMO INPERIALISTARI” BURUZ (LENIN) »


Bionavarra II. azoka - Egaña Banatzailea\nEgaña Banatzailea > azokak > Bionavarra II. azoka\nBionavarrako II. azokan izan ginen.\nHasi berrria den azoka da, handitzen ari dana eta oso interesgarri izan dena, gure ustetan. Produktu ekologikoen, bizitza osasuntsuaren eta kontsumo arduratsuaren II. azoka.\nPostuak honako arlo hauetan sailkatu ziren: bioeraikuntzaren, elikadura, energia berriztagarriak, ehun-gaiak, produktu naturalak, kosmetika, natura-terapiak eta osasunean. Egitarauak tailer, hitzaldi, produktuen aurkezpenak eta dastaketak zituen.\nInteres gehien sortu ziguten postuak elikadurazkoak, ehun-gaiak eta sinplasticokoa izan ziren. Okinen arlotik geraturatutakoak Uliako labea/Tribal Trading eta Bioandelos izan ziren. Hamaiketako bezela… ekotaloa noski, mundiala!\nUrrengo urtean berriz itzuliko gara.\n← World Bread Day 2016\tSdeli gozogintzarako osagaiak →


AIETERA IRISTEKO BIDE LUZEA | Politika | Berria\nGerry Adams, Gro Harlem Brundtland, Bertie Ahern, Kofi Annan, Pierre Joxe eta Jonathan Powell nazioarteko bitartekariak, 2011ko urriaren 17an, Donostian, Aieteko Adierazpena irakurtzen. RAUL BOGAJO / FOKU Tamaina handiagoan ikusi\nEz zen ohiko irudia Aietekoa, 2011ko urriaren 17ko konferentziakoa: espainiar eskuinekoa salbu, hantxe ziren Euskal Herri osoko ildo denetako ordezkaritzak. Nazioarteko eragile esanguratsuak ere bai. Euskal gatazkan mugarri bat jarriko zen, izan ere: ETAren jarduera armatua bukatu eta gatazkaren ondorioei aterabide ordenatua emateko plana.\n1. Aurretik zetozen gogoetak estrategiaz\nETAk orain hamar urte jakinarazi zuen betiko utziko zuela jarduera armatua, baina ezker abertzalean estrategia politiko-militarrarekiko kezkak, hura albo batean uzteko gogoetak edo negoziaziorako formula berriak, urte batzuk lehenagotik zetozen. 1992an Eugenio Etxebeste Antton ETAren solaskideak erakundeko zuzendaritzari idatzi zion galga bihurtzen hasia zela borroka armatua, eta: «Bataila militarra galtzeak ezin zezakeen eraman bataila politikoa galtzera». Anttonen ustez, gainera, Aljerko mahaitik (1989) ukituta atera ziren ETA eta ezker abertzalea.\n1995etik aurrera ETAren eta ezker abertzalearen negoziazio ereduak garapen bat izan zuen. ETAk Alternatiba Demokratikoa plazaratu zuen 1995ean, eta proposamenean ja ikusten zen bi negoziazio guneen eskema: ETAren eta Espainiako Estatuaren artekoa bata; eta, «autodeterminazio eskubidea eta lurralde batasunaren onarpenaren» ostean, euskal herritarren artekoa bestea. 1998an Lizarra-Garazi Akordioa sinatu zuten euskal eragile politiko-sozialek, eta ETAk menia eman zuen. Garai haietan ezker abertzalean baziren estrategia politiko-militarretik politikora pasatzeko gogoetak.\nJauzi bat ekarri zuen Anoetako proposamenak (2004). Erreien zehaztasuna zekarren: teknikoa —ETA-estatuak— eta politikoa —eragileak—, eta Batasunak egin zuen eskaintza, ez ETAk. 2005-2007ko elkarrizketako lehen partean, ETA eta Espainiako Gobernuaren solaskideak, akordioa lortuta, zehazten joan ziren erreien eskema. ETAren Madrilgo Barajasko atentatuak —2006ko abendua, erakundea ofizialki su-etenean zela— hankaz gora jarri zuen prozesua. Ondorengo elkarrizketetan, ETAk proposatu zuen jardun armatuaren bukaera, haren arabera. 2007ko ekainean eman zuen menia bukatutzat erakundeak. Aldaketa historikoa bazetorren, ordea.\n2. Eredua, agortutzat\n2007ko maiatzean Genevako mahaia hautsi zenean, Rufi Etxeberria eta Arnaldo Otegi Batasunaren ordezkariek ondorioztatu zuten ordu arteko «negoziazio eta estrategia eredua agortua» zegoela. Genevan (Suitza) bertan esan zuten hori, eta bueltako bidaian berretsi. Zergatik? Uste zuten alde biko eskemak ez zuela gehiago emango, eta jada ez zela eraginkorra eredu horri eustea: ezker abertzalea prozesu bakoitzetik han sartzean baino ahulago ateratzen zelako; ezker abertzaleak politikoki eta instituzionalki baztertuta geratzeko arriskua zeukalako; ez zutelako pentsatzen ETAren borroka armatuak Euskal Herriaren burujabetzaren eta independentziaren prozesuko indar metaketari mesede egiten zionik; estrategia politiko-militarraz sakoneko eztabaida egiteke zutela ziotelako; eta negoziazioa inoiz ez zutelako hartu prozesu edo garapen baten gisara. Agortutako eredua, hortaz.\nRufi Etxeberriak berak eta Urko Aiartzak Sorturen Erria aldizkarian idatzi berri dute gogoeta hori guztia «agian, beranduegi barneratu» zutela ezker abertzalean, eta hori egiteko garairik egokiena 2006-2007koa izan zela. 2006koak dira ETAren eta PSOEren gobernuaren arteko akordioa eta Loiolako mahai politikoa, esaterako.\nBazeuden beste faktore batzuk estrategia politiko-militarrari eragin ziotenak: Espainia eta Frantziaren polizia operazioak ETAko komandoen eta egituren aurka —ezker abertzale politikoaren kontra ere bai—, New Yorkeko (AEB) Dorre Bikien atentatuen ostean (2001) terrorismoaren aurkako nazioarteko paradigma berria, munduan askapen prozesu ereduen amaiera...\nBatasunak eta ETAk ez zuten ikuspegi bera Genevakoaren ostean. ETAk 2007-2008ko batzarrean borroka armatuan segitzea erabaki zuen. Hasia zen talka ezker abertzaleko eremuan. ETAren egituretan ere krisia izan zen 2007 bukaeratik aitzina. 2008 amaieran bere estrategia berreikusteko konpromisoa hartu zuen. Ezker abertzalearen egitura politikoetan zehazten hasita ziren fase berria; 2009ko udazkenetik hartu zuen abiada, eztabaidaren hasiera aurkeztu zuenean Otegiren taldeak.\nPixka bat lehenago, uztailaren 30ean egin zituen ETAk azkeneko hilketak berariaz: bi guardia zibil, Mallorcan (Herrialde Katalanak).\n3. Nazioartekoekin haria eten gabe\nAzkeneko elkarrizketa prozesua 2007an apurtu zenean, Batasunak eta nazioarteko komunitateko kideek ez zuten haria eten; eutsi egin zioten, bien borondatez, eta horrek gerora fruituak eman zituen. 2008an Jonathan Powell bitartekaria Batasuneko kideekin bildu zen, Euskal Herritik kanpo. Estrategia berriaren eztabaidako gakoen berri izaten hasi ziren nazioartekoak: mamia, irismena, pausoak, zailtasunak...\nEzker abertzaleak 2009ko azaroaren 14an Altsasuko Adierazpena aurkeztu zuen, giltzarri ziren edukiak ezagutarazteko —eztabaida fasean ez zuen beste agerraldirik egin—, eta hil berean egin zuten prozesu horretako lehen bilera nazioarteko bitartekariekin Euskal Herrian; tartean, Powellekin. Hartu-eman estuagoa hasi zen, eta rol garrantzitsua bete zuen Brian Currinek ere. ETAren desegitera arte —2018ko maiatza— ETA eta Batasuna nazioarteko eragile ugarirekin aritu ziren lanean. Eragile horietako bakoitzak rol desberdinak bete izan ditu, baina ez zen izan, Rufi Etxeberriak esanda moduan, departamendu finko bat, haien artean harremana beti egon zen arren.\nPresio eta joko zikina jasan izan zituzten nazioartekoek ere. Kasu baterako, Currinek 2008an ETAren sinadura zeukan eskutitz bat jaso zuen etxean, Hegoafrikan, euskal auzian parte hartzeari uzteko eskatuz. Ez zen ETAren gutuna. 2010ean, Bruselako Adierazpena aurkeztu ondoren, Espainiako Gobernua sinatzaileei banan-banan deika aritu zen, erretira zitezen eskatuz. Aieteko konferenziaren prestaketa lanetan ere izan zen Madrilen presiorik, baita ETAren desegitearen egunean bertan ere, Suitzako Gobernuari telefonoa jota, ekitaldia ez zedin egin Henri Dunant (HD) zentroan, Genevan.\n4. 'Zutik Euskal Herria': erabakigarria\nGarrantzitsua izan zen 2009ko udazkena. Urriaren 13an, Bateragune auziko polizia operazioa egin zuen Espainiako Estatuak, Otegiren-eta aurka. Baina, aurrez, horiek lortu zuten zirkulazioan jartzea Argitzen dokumentua barne eztabaida egituraturako. Martxan zen aldaketa. Azaroan, Altsasuko Adierazpena aurkeztu zuen ezker abertzale politikoak, agerraldi jendetsu batean. Ez zuen nahi «kafesnea berriro»; «kafea edo esnea» behar zela zioen, ezin zela erdibidean geratu. Hala, lehen aldiz jaso zituen Mitchell printzipioak; hots, indarkeriari uko egitea, eta, inork erabiliz gero, kontrako jarrera agertzea. Ondorioz, bazuten nazioartearen babesa. Horrez gain, nahi zutena zen eztabaida modu batuan egitea, kohesioari eutsita.\nBaina idatzietan ez zekarten ETAk bukatu egin behar zuela zioen esaldirik. Zaindu nahi zituzten terminoak. Baina eztabaidan parte hartu zutenek garbi zeukaten zertaz ari ziren: bukatzeaz, estrategia «eraginkorra» ahalbidetzeko.\nEztabaida prozesuan Mugarri dokumenua ere atera zen, eta ibili zen kartzeletan eta egitura batzuetan. Mugarri-k bezala, ETAk ere beste ikuspegi bat zeukan Batasunaren aldean: Batasunak uste zuen elementu armatua estrategia berriaren hasieratik kendu behar zela; ETAk ez, iritzi ziolako konponbide prozesu baten barruan sartu behar zela neurri hori, bera ere borroka armatuaren mugez ohartzen zen arren. Horretaz gain, aldi hartan bien arteko komunikazio bideak etenda egon ziren. Batasunak zeukan barne eztabaidaren lema, iniziatiba. Gainera, ETAri 2009ko udazkena «ordua aldatu gabe» heldu zitzaion, berak gero aitortu zuenez. ETA bere egituretan hasi zen gogoetatzen, ez kidego osoarekin, egoera berrira egokitu nahian, zatiketarik gabe bukatzeko asmoz. 2012-2013an egin zuen barne prozesu zabala; alde.\nMadrilek urte haietan jarraitu zuen, ETAren aurka ez ezik, ezker abertzaleko antolakundeen aurkako operazioak egiten: Bateragunekotik aurrera, urtebete pasatxoan, gazte mugimenduaren eta Ekinen kontrako bina polizia operazio, eta Askapenaren eta Askatasunaren aurkako bana. Alfredo Perez Rubalcaba Barne ministroak (2006-2011) esan zuen «terrorismoaren bukaerak nazionalismoaren berrosatzea eta independentismoaren berpiztea» ekar zezakeela; «gu gerra irabazten aritu ondoren, ezin diegu utzi bakea irabaz diezaguten» ere bota zuen. Ezker abertzale ofiziala higatu egin nahi zuten, askoren iritzian.\nAltsasun (Nafarroa) egindako adierazpenari jarraikiz, eta aldekotasun handiaren ondorioz, ezker abertzaleak 2010eko otsailaren 16an Zutik Euskal Herria ebazpena plazaratu zuen. Estrategia politiko-militarretik politikora pasatzeko, erabakigarria.\n5. Isilpeko etetea ETAk\nETAk 2010eko irailaren 5ean agiri baten bidez jakinarazi zuen eraso ekintza armaturik ez egiteko erabakia hartua zuela. Urte bereko otsailaren bukaeran hartu zuen neurria zuzendaritzak, baina isilpean eduki zuen, kidegoari pixkanaka esaten joan zitzaion arren. Zutik Euskal Herria-ren ondorengo agertoki berrira egokitu beharra sumatu zuen ETAren zuzendaritzak, borondate bat erakusteko eta egoera berriak sortzeko xedez.\nAri ziren egoera berriak sortzen: ezker abertzaleak eta EAk ekainean Lortu Arte Akordioa sinatu zuten. EAk bazeukan bidea soilik politikoa, zibila eta baketsua izango zen bermea. Eta ailegatzear zen Gernikako Akordioa (irailak 25); honek oinarrizkoa zeritzon ETAk jarduera armatua betiko uzteko borondatea erakustea. Dena dela, ekintza armatuen etetearen agiria atera zuenean, ETA artean ez zegoen su-eten bat emateko moduan.\nETA nazioarteko komunitateari ere joan zitzaion erabakiaren berri ematen, eta, erakundearen eta beste iturri batzuen esanetan, Espainiako Gobernuak nazioartekoen bidez bazekien zer delibero hartu zuen ETAk. Izan ere, nazioarteko eragileek 2007ko hausturaz geroztik eutsi egin zioten Jose Luis Rodriguez Zapateroren gobernuarekiko —Rubalcabaren taldearekiko— harremanari ere, eta Batasunaren asmoez ere informatzen zuten. Dena den, Madrilek segitu zuen atentatuen hipotesiak zabaltzen aldi hartan; ETAren iritziz, maltzurkeriaz. Hilketa bat gertatu zen, baina: 2010eko martxoaren 16an, Frantzian, Jean Serge Nerin jendarmea hil zuen ETAk, «ustekabeko istilu batean». Tentsioak tentsio, gertaera hark ez zuen prozesua baldintzatu.\n6. Bruselako Adierazpena: babesa\nCurrinek sustatuta, nazioarteko hainbat eragile ezagunek —John Humek, Silvia Casalek, Desmond Tutuk...—, Bruselako Adierazpena plazaratu zuten 2010eko martxoaren 29an. Ezker abertzalearen konpromisoa txalotu zuten. Currinek esan izan du ordurako bazeukatela ETAren isilpeko erabakiaren berri; aitortu zuen «demokraziaren eta politikaren garaipen bat» zela etetea, baina ez zuten askitzat jotzen. Bruselako Adierazpenean, «su-eten iraunkor eta benetan egiaztatzeko moduko bat» emateko eskatu zioten ETAri.\nBigarren parte bat zekarren haien adierazpenak: ETAk izaera horretako su-etena emango balu, Bruselakoaren sinatzaileek Espainiako Gobernuari galdegin zioten «behar bezala erantzuteko».\nBatasuna gustura geratu zen, eta publikoki azaldu zuen hori apiril bukaeran. ETAk ez zuen Bruselakoaz deus esan irailaren 15era arte. Lehenago jakinarazi zuen —irailaren 5ean— bazirela hilabete batzuk ekintza armaturik ez egiteko erabakia. Baina bazekien pauso gehiago eman beharko zituela nazioarteko komunitatea engaiatzeko gatazkaren ondorioen konponbide prozesurako. Irailaren 5ean, etetearen agirian, ETAk nazioarteko eragileei prozesuan parte har zezatela eskatu zien, eta Espainiako Gobernuari ere bidali zion mezua: prest zela «prozesu demokratikoa abiarazteko gutxiengoak» adosteko. Irailaren 15ean, Bruselako sinatzaileei esan zien bazuela borondatea, baina «gatazka gainditzeko, urrats partzialetatik harago, proposamen osatua» behar zela.\n(ETAko hiru kide, 2011ko urriaren 20an zabaldutako bideoan. Jarduera armatuaren behin betiko bukaeraren berri eman zuten.)\n7. ETAren su-etenaren ostean, hizketan zeharka\nBeste agiri giltzarri bat gertatu zen 2011 hasieran: ETAk, urtarrilaren 8ko agirian, «nazioarteko komunitateak egiaztatu ahalko duen su-eten iraunkor eta orokorra» eman zuen. Horrez gain, ezker abertzalearen apustua berretsi zuen. Zapaterorentzat ere ezinbestekoa zen izaera horretako menia bat: ETAren agiri hura ezagutarazi baino minutu batzuk lehenago, Zapaterok, zeharka, idatziaren berri bazuen euskal eragile bati galdetu zion ea zer termino jasotzen zituen, eta, gisa horretakoa izango zela jakin zuenean, nahikotzat eman zuen, itxura denez. Hark dio beti EAJren babesa izan zuela.\nOrokorra terminoaren ondorioz utzi zuen ETAk bertan behera iraultza zerga, apirilean. Irailaren hondarrean, beste termino batekin lotutako berri bat: ETAren armagabetzerako Nazioarteko Egiaztatze Batzordearen (NEB) sorrera. Su-eten iraunkorra betiko bihurtzeko traza hartzen ari zen. Urrats gehiago gertatu ziren 2011ko otsail hartan: Sortu ezker abertzale ofizialaren alderdi politiko berriaren estatutuak, etorkizunean legokeen indarkeria errefusatuz, ETArena barne; eta, izaera hartako meniaren ondorioz, Harremanetarako Nazioarteko Taldearen (HNT) aurkezpena.\nBazeuden gatazkaren ondorioez hitz egiten hasteko baldintzak. Henri Dunant zentroak hartu zuen ekimena —Powell ere gertu zebilen—, eta ETAri galdetu zion ea prest al zegoen, beste protagonista Espainiako Gobernua zela, zeharkako elkarrizketa prozesu bati ekiteko. Baietz. Galdera bera PSOEren gobernuari. Baietz. Erro funtzioa betetzen zuten HDk eta Powellek. ETAk desegite fasean 2009-2017 aldiari buruzko txostenean jaso zuenez [Euskadi Ta Askatasunaren eztabaida 2017-2018. Ondorio txostenean ere bai], urtarrileko su-etenetik aurrera «nazioarteko bitartekariekiko harremana estutu eta egonkortu» egin zuen.\nMaiatzean Hego Euskal Herrian udal eta foru bozak izan ziren, eta ezker abertzale ofiziala, norbanakoen bidez —artean Sortu ez zen elgezkoa—, Bildu koalizioan aurkeztu zen, EA eta Alternatibarekin. Hegoaldean bigarren indarra izan zen Bildu (botoen %22), eta botere instituzional handia lortu zuen; besteak beste, Donostiako Udalekoa eta Gipuzkoako Foru Aldundikoa.\nGiro eta garai hartan —ekainean— hasi zen Bateragune auziko epaiketa, Madrilen, Espainiako Auzitegi Nazionalean. Euskal Herrirako eta nazioarteko komunitatearentzako balio politiko handia izan zuten Otegi eta Rafa Diez auzipetuek estrategia berriaren alde egindako adierazpen irmoek.\n8. Zapaterok bozak aurreratu; zer egin?\nZapaterok 2011ko apirilean jakinarazi zuen bere azken legealdia zuela —2004tik zen gobernuburu—, eta uztailaren 28an Gorteetarako hauteskundeetara deitu zuen. Tokatu baino lau hilabete lehenago izango ziren: azaroaren 20an. Krisi ekonomiko eta finantzario larrian zen Espainiako Estatua orduan, eta estu Zapatero. Haren esanetan, bozen data aurrekontu gaiengatik aukeratu zuen, eta 2012a gobernu berri batekin hasteko. «Kointzidentzia objektiboa izan zen [ia aldi berean ETAren jardun armatuaren amaieraren iragarpena eta hauteskundeak gertatzea], baina bai, bagenekien gauzak ondo zihoazela», esan du aurten, BERRIAri emandako elkarrizketan.\nZapaterok bozak aurreratu zituenerako, HD eta Powell ETA eta Madrilekin hizketan ari ziren nazioarteko konferentzia bat antolatzeaz eta gero Oslon gatazkaren ondorioei aterabide ordenatua emateaz. HDren-eta ideiak ziren. Aietekoa mamitzen ari zen, baina Zapateroren iragarpenak ematen zuen zer pentsatua. Zer egin?\nDavid Pla Konponbiderako ETAren ordezkaritzako kideak esan izan du eztabaida bat izan zela, ez bakarrik ETAn, eta nazioartekoekin-eta zera hitz egin zutela: egitura bat osatzea prozesuaren lehen urratsak egiteko, hartara Espainiako gobernu berriari PP jarriko zela segurutzat ematen zen— zailago jartzeko atzera egitea. Etxeberriak eta Aiartzak Erria-n dakarte bi aukera zeudela: gobernu berria osatu arte itxaron eta harekin adostu bide orria, ala, arrisku guztiekin, aurrera jo. Bigarren aukera lehenetsi zuen ezker abertzaleak ere, eta nazioarteko bitartekariek Bide orri erresultantea delakoa diseinatzeari ekin zioten ETArekin eta PSOEren gobernuarekin. Azkeneko bi horiek sekula ez ziren eseri aurrez aurre, beti nazioartekoen bidez zuten elkarren berri, eta bakoitzak hartu zituen bere konpromisoak.\n9. Aietera bidean\nPaul Rios Lokarri herritar sareko koordinatzailea 2011ko abuztuan Cadizen (Espainia) zegoen oporretan, eta Currinek esana zion irailaren 15ean egingo zela Aieteko Nazioarteko Konferentzia. Ez zen orduan izan. Baina ez eduki aldetik arazo bereziak sortu zirelako; beste faktore batzuk sartu ziren tartean: etorriko ziren nazioarteko eragileen baiezkoak jaso, haien agendak koadratu... Irail bukaeran finkatu zuten konferenziaren eguna: urriaren 17a. Riosek informazio hori HNTko kide gehienei mintzatoki batetik hots eginda eman zien, segurtasun kontuengatik.\nEzker abertzale osoan eztabaida bukatua zen zantzu argi bat gertatu zen irailaren 24an: Euskal Preso Politikoen Kolektiboak (EPPK) Gernikako Akordioa sinatu zuen. Aurrez, Bateragune auzian espetxe epaia eman zuten arren —irailak 16—, orduan ere frogatu zen atzera-bueltarik gabekoa zela ezker abertzalearen apustua.\nRufi Etxeberriak duela bost urte Iruñeko hitzaldi batean kontatu zuen nazioarteko eragileek urriaren 8an iragarri zizkietela Aieteko konferentziaren xehetasunak; hau da, topaketa baino bederatzi egun lehenago. Lokarrik eta nazioarteko eragileek urriaren 11n aurkeztu zuten konferentzia, Aieteko jauregian (Donostia) bertan. Lokarrik momentu hartan zekiena zen Powell, Gerry Adams eta Bertie Ahern etorriko zirela, eta Riosek aipatu izan du beste hiruren berri urriaren 15eko prentsaurrekoa baino ordubete lehenago izan zuela; Kofi Annan, Pierre Joxe eta Gro Harlem Brundtland ziren beste hiru horiek. Hasiera batean, Annan ez zen etortzekoa, Tony Blair baizik, baina ezker abertzaleak uste du Rubalcabak eragotzi zuela Blair Aieten egotea, agerraldiari nazioarteko dimentsioa murrizteko. Jesus Egiguren PSE-EEko orduko presidenteak iritzi zion Rubalcabak ez zuela gustukoa euskal gatazka nazioartekotzea.\nBost puntuko adierazpena izan zen Aietekoa. 1: ETAri eskaera jardun armatua betiko uzteko. 2: hala balitz, Espainiako eta Frantziako gobernuei eskaera gatazkaren ondorioez hitz egiteko ETArekin. 3: biktimen aitorpena egiteko eskaera. 4: ordezkari politikoei gai politikoez aritzeko galdea, «herritargoa kontsultatuz». 5: nazioarteko eragileen prestasuna jarraipen batzordea eratzeko. Garrantzitsutzat zeukaten irabazle/galtzaile eskema baztertzea, Powellek nabarmendu izan duenez.\nEuskal Herri osoko ordezkaritza zabala izan zen Aieten. Dena dela, Patxi Lopez (PSE-EE) Jaurlaritzako lehendakaria ez zen azaldu, AEBetan baitzen, enpresariekin. Ezin ei zuen aldatu hitzordua. Ez zen Aietekoa bazetorrela ez zekielako.\nHamar urte pasatu dira. Aieteko Adierazpenetik lehen puntua da erabat bete den bakarra. Datorren astean jardunaldiak egingo dituzte Donostian eta Baionan, aurrerabiderako gogoetak egiteko.\nAieteko bost puntuen garapena


«Karolingiar arkitektura»: berrikuspenen arteko aldeak - Wikipedia, entziklopedia askea.\n«Karolingiar arkitektura»: berrikuspenen arteko aldeak\nKarolingiar arkitektura (aldatu)\n02:24, 1 maiatza 2015ko berrikusketa\n135 bytes added , Duela 6 urte\n16:02, 20 martxoa 2013ko berrikusketa (aldatu)\nKLBot2 (eztabaida | ekarpenak)\nt (Bot: hizkuntza arteko 10 lotura lekualdatzen; aurrerantzean Wikidata webgunean izango dira, d:Q2337737 orrian)\n02:24, 1 maiatza 2015ko berrikusketa (aldatu) (desegin)\n[[Image:Kloster Lorsch 05.jpg|thumb|right|250px|[[Lorscheko abadia|Lorsch]] monasterioko sarrera]]\n[[Image:Aachener dom oktagon.jpg|thumb|right|250px|Jauregiko Kapera, Akisgran]]\n'''Karolingiar arkitektura''' Europa iparraldean garatutako [[arkitektura]] estilo [[arte prerromanikoa|aurre-erromanikoerromanikoa]]a izan zen, VIII eta IX. mendeetako [[Karolingiar Pizkundea|Karolingiar Pizkundekoa]], [[Karolingiar leinuleinua|Karolingiar leinukoek]]koek mendebaldeko Europa agindu zuten garaian. [[Erromatar arkitektura]] antzeratzeko asmoarekin sortu zen (Inperioa berdindu nahian), baina gehiengoa [[arkitektura paleokristau]] eta [[bizantziar arkitektura|bizantziarretik]] mailegatu zuen.\n[[Arte]]ak garrantzizko papera jokatu zuten hasiera-hasieratik [[Karlomagno]]ren kultura egitarauan. Italiara egin zituen bidaldietan ezagutu zituen [[Konstantino]]ren eta [[Justiniano]]ren garaietako arkitektura monumentuak, lehenengoak [[Erroma]]n, eta [[RavenaRavenna|Ravenan]]n bigarrnak, eta berehalaxe piztu zitzaion bere handientzaren dina izango ziren eraikinak altxatzeko gogoa. Hala, karolingiar arkitekturaren lehen urratsak Antzinate beranduko arkitektura politikaren eta Elizaren antolakuntza modu berrietara egokitzetik sortuko ziren.\nKarlomagnoren [[AachenAkisgran|Aachengo]]go jauregiak oin karratua zuen erdian, iparraldean erregearen egoitza zegoen, gaur Aachengo udaletxea dena, eta hegoaldean jauregi kapera.\nLau parte nagusi zituen jauregiak, egoitzatarakoa, harreretarakoa, erlijiorakoa eta intendentziarakoa. Eudes [[Metz]]ekoa arkitektoari (segur aski bere izenez ezagutzen den [[AlpeAlpeak|Alpeez]]ez iparraldeko arkitektorik antzinakoena) enkargatu zitzaion proiektua. []ean hasi ziren lanak eta []erako, kapera behinik behin, amaiturik zegoen, urte hartako [[Epifania|Errege egunegunean]]ean sagaratu baitzuen [[Leon III.a]] aita santuak.\nAachengo jauregi kaperaren oinak eta egiturak, duen [[poligono]] formagatik eta bi solairu dituelako, [[RavenaRavenna|Ravenako]]ko San Vitalekoa gogorarazten du. Bi solairuko jauregi kapera eredu horrek Erdi Aro guztian izango zuen arrakasta: beheko solairua eliztar soilentzat izan ohi zen, eta goikoa errege edo printzeentzat. Aachengo kaperak [[oktogono]] formako erdigunea du, eta, haren inguruan, [[hexadekagono]]a (hamasei aldekoa) eta eraikinaren kanpoaldea osatzen duen deanbulatorio bat.\n[[Erdi puntuko arku]]ak ditu beheko solairuan, eta erdi-erdian, goragune zabal eta huts bat, bigarren solairuan altura bikoitzeko arkuak baititu. Erdiko ganga danbor leihodun batean bermatzen da.\nKarlomagno hil (814) eta berehala, Indenen eta Aachenen bildu zen Elizaren kontzilioa (816-817), eta han finkatu ziren erromatar liturgia eta monasterioetako arauak. [[Sankt Gallen]] abade-etxerako ([[Suitza]]n) egindako planoa da monasterioetan ordena jartzeko borondate horren erakusgarri behinena. 820 aldera marraztu zuten, eta bertan laburtu zen kontzilioan monasterioei buruz erabakitakoa.\nPlanoan aurreikusita eta jasota daude [[komentu]] batean sor daitezkeen beharrizan guztiak : logela, jangela, sukaldeak, eritegia, [[klaustro|kalostra]] eta eskola, [[erromesaldi|erromes]] eta bisitarientzako egoitza, ukuiluak eta beste hainbat eraikin, abadearen egoitza, eta, erdiko aldea eta espazio guztiaren ia erdia hartzen duela, eliza. Elizak badu berrikuntza bat, mendebaldeko dorrearen tokian abside bat baitu, ekialdekoari kontrajarrita. Eraikina mendebaldera orientatzeko formula hori erromatar ereduetatik hartu bide zuten, eta karolingiar liturgia erromatartu izanaren frogatzat hartzen da.\n[[Basilika]] bat da eliza, eta gurutzadura eta korua ditu ekialdean. Erdiko habearteak eta alboetakoek -zeinetan ere [[aldare]] asko dauden- ez dute espazio bakar jarraitu bat osatzen, baizik eta esparruka daude zatituak, hesi moduko batzuen bitartez. Ate eta sarbide asko zituen : mendebaldeko absidearen ondoan bi, eta beste hainbat iparraldetik bezala hegoaldetik. Mendebaldeko absidea [[Petri (apostolua)|San PetriPetriri]]ri eskainita dago.\n===Beste adibide batzuk===